
BUDUĆI HRVATSKI METROPOLITA 


Sadašnji zagrebački nadbiskup 
preuzvišeni gospodin dr Antun 
Bauer je u sedamdesetdevetoj 
godini života. Visoka ta starost 
i nekoliko puta već potreseno 
zdravlje stavilo je i pred njega 
i pred sve nas već pred nekoliko 
godina pitanje: tko će mu biti 
nasljednik na stolici hrvatskog 
metropolite? Na to je pitanje 
sam naš natpastir kao zabrinuti 
otac, u kojega svi Hrvati katolici 
s toliko sinovskog pouzdanja 
upiru oći, htio još za života svo- 
ga imati jasan odgovor te je prije 
nekoliko godina zamolio Svetu 
Stolicu, da mu imenuje koadju- 
tora, koji bi mu bio desna ruka 
i kojemu bi već unaprijed bilo 
određeno, da mu bude nasljednik 
na zagrebačkoj nadbiskupskoj 
stolici. Pročulo se to odmah, da 
hrvatski metropolita sebi želi na- 
sljednika, i ovo dvije-tri godine 
sva je naša javnost s velikom 
radoznalošću očekivala, tko će 
biti onaj, komu će Providnost 
odrediti, da u doglednoj buduć- 
nosti zauzme najodlučnije mjesto 
u crkvenoj hijerarhiji medu Hr- 
vatima. Mnogo je imena bilo spo- 
minjano, mnogo je bilo kombi- 
nacija pravljenih po ljudskom 
shvaćanju, ali Providnost Božja 
pokazala je i u ovom slučaju, ka- 
ko su putovi njeni nedokučivi. 
Uoči Ti jelova 30. svibnja stigla 
je iz Rima vijest, da je zagreba- 
čkim nadbiskupom koadjutorom 
imenovan jedan od najmlađih 
svećenika zagrebačke nadbisku- 
pije, koji je uopće tek prije tri i 
po godine zaređen za svećenika. 
Dogodilo se dakle nešto, što nadi- 
lazi obična ljudska shvaćanja i 
pred čim i onaj, koji u životu ra- 
čuna samo s ljudskim elementom, 
mora i nehotice priznati, da je 
ovdje odlučivalo neko više odre- 
đenje, koje mi katolici zovemo 
prst Božji . . . 

Nadbiskupom koadjutorom za- 
grebačkim imenovan je dr Aloj- 
zije Stepinac, nadbiskupski cere- 
monijar i bilježnik duhovnog sto- 
la zagrebačkog, koji je navršio 
tek 36 godina života. I nehotice 
se tu spominjemo, da je Štros- 
majer sa 34 godine postao bisku- 
pom đakovačkim. Sigurno je i 
tada djelovalo kao neko zapre- 
paštenje, kad se čulo, da tako 


mlad svećenik zauzima biskupski 
položaj. A evo povijest se pona- 
vlja, i mi smo uvjereni, da to po- 
navljanje nije samo u sličnosti 
godina. 

Novi nadbiskup koadjutor pre- 
uzv. g. dr Alojzije Stepinac je 
sin seljačkih roditelja iz sela Kra- 
šića kod Karlovca u Hrvatskoj. 
Rodio se 8. svibnja 1898. Rodi- 
telji su ga dali u srednju školu 
sa željom, da bude svećenik. No 
tek što je maturirao (bilo je to 
g. 1916. za svjetskoga rata), mo- 
rao je u vojsku i u rat. Zarobljen 
je, stupio u redove onih, koji su 
radili na oslobođenju Hrvata od 
austromadžarskog jarma. Kao 
oficir vratio se g. 1919. iz rata te 


je pet godina proživio baveći se 
gospodarstvom na seljačkoj ze- 
mlji svojih roditelja. Tek g. 1924. 
stvorio je konačnu odluku, da 
bude svećenik. Otišao je dakle u 
Rim, odakle se punih 7 godina 
nije vraćao. Vratio se kao mlad 
svećenik u ljetu g. 1931. ni ne 
sluteći, da će već za tri godine 
biti postavljen na mjesto, koje 
ima prvenstvo među biskupima 
sviju naših krajeva. 

Svi vjerni katolici Hrvati sagi- 
baju sa strahopočitanjern giavu 
pred određenjem Božje Provid- 
nosti, koja je kod imenovanja 
budućeg hrvatskog metropolite 
tako divno očitovala svoje ne- 
obične putove. 


DR. J. ANDRIČ 



S puta po Siciliji 


TAORMINSKI 

Dvaput sam u životu bio zahvalan onom pje- 
sniku (čijega se imena ne mogu da sjetim, a ovaj 
čas nije ni tako važno), koji je opjevao čar žen- 
skih suza: jeđamput je to bilo, kad sam se prije 
više od jednog decenija u seljačkim ličkim ko- 
lima voziO' po jednoj vijugavoj cesti našega Gor- 
skoga Kotara, a drugi put, kad me je željeznica 
od Messine kraj divnih nasada limunova i naran- 
ča nosila duž sicilijanske obale prema jugu. U 
oba slučaja bile su to suze mojih suputnica: prvi 
put djevojačke, kroz koje mlad idealist otkriva 
nove čarobne životne vidike, nezaboravne, sve 
ako nesmiljena zbilja kasnije i nastoji, da im 
oduzme nekadanji odraz duboko proživljene ži- 
votne poezije, a drugi put suze, kojih zapravo 
nisam ni vidio, nego sam' za njih samo čuo, ali 
bez kojih ne bih valjda vidio Taormine, najro- 
mantičnijeg mjesta uz istočnu obalu Sicilije. 

Zakašnjenje vlaka svakako je važna stvar na 
svakom putovanju, jer svojom nepredviđenom 
nesmiljenošću znade putniku pokvariti gdjekoje 
planove i radosti. Ali kako pred ženskim suzama 
i nesmiljena logika takvog željezničkog zakašnje- 
nja mora da umakne, bio sam svjedok, kad smo 
14 kilometara od Messine projurili kraj Ponte 
Schiavo: baš kod tog mjesta, uz koje je do da- 
nas vezan spomen na one jade, što su ih 134 go- 
dine prije Krista gordi Rimljani tu doživjeli od 
svojih pobunjenih robova, stupile su te suze u 
akciju, da se od Taormine spasi, što se za davno 
pripravljeni turistički užitak iz ralja željezničkog 
zakašnjenja još spasiti dade. Tu sam ja imao da 
postanem žrtva. Previše sam sebe dobro pozna- 
jem, pa mogu iskreno reći, da baš nisam od onih, 
koji su na sve žrtve spremni, ali kadgod se na 
kojem mom putovanju radi o tom, da. mi koji 
doživljaj ne izmakne, nije mi u tu svrhu nijedna 
žrtva teška. Tako se ni na ovu taorminsku ne 
mogu potužiti, naprotiv bilježim je u svojim sici- 
lijskim uspomenama kao jedan od najmilijih do- 
življaja. 

Kad sam dakle na željezničkoj stanici Giardini 
izašao iz vlaka, nisam se ni ogledao, da ne vidim, 
kakvim me pogledom prate oni moji suputnici, 
koji će sad u društvu umanjenu za nas šestero 
članova putovati dalje i koje ćemo mi nakon 
kratkog taorminskog intermezza morati opet lo- 
viti, da ih dostignemo. 

»Blažen među ženama!« čuo sam samo, kako 
je netko viknuo za nama, a da se taj povik ticao 
mene, nije bilo nikakve sumnje, jer sam u našoj 
taorminskoj šesteroglavoj skupini ja bio jedina 
muška glava. 

Ne će ipak biti, da me je taj povik bio toliko 
smeo, te sam svoje taorminske suputnice već na 
samom kolodvoru bio poveo posve protivnim 
smjerom, nego što je trebalo. Ali hvala Bogu, 
nijedna stramputica nije mogla u onim očima, 
iz kojih su još dvadesetak minuta prije kapale 
suze, pomutiti odraz zadovoljstva, što itn Taor- 

mina ipak ne će umaći. I tako se ipak — pro- 
šavši netaknuti kroz počasni špalir i kroz una- 
krsnu reklamnu paljbu taorminskih hotelskih po- 
služnika poredanih na kolodvorskom izlazu — 
nađosmo sretno u autobusu, koji nas je za čas 
pO' divnim serpentinama stao uspinjati na nešto 
preko dvjesta metara visoki brežuljak, na kojem 
se poput orlova gnijezda smjestila Taormina. 

Dojam, koji sam u ono tri četvrt sata, prove- 
denih u Taormini, uspio da smjestim u duševni 
arkiv svojih sicilijskih doživljaja, sličan je dojmu, 
što ga u duši budi lirska pjesma ne-znam-kojeg 
romantičkog pjesnika: čitaš je i predaješ joj se 
bez misli, jer ti godi, da slatkoća osjećaja kat- 
kada potisne suhoparnost misli, kojima dakako 
muška glava već radi svog renomea mora dati 
prednost. I valjda samo zato nisam i ja stojeći 
na ruševinama taorminskog starog grčkoga ka- 
zališta, za koje mi je moj talijanski »guida« (da 
se ne poslužim prekonvencionalnim već nazivom 
Baedecker) htio utuviti u glavu, da je po starin- 
skoj znamenitosti odmah drugi iza onog u Sira- 
kuzi. Povjerovao sam mu nesamo zato, što ću 
'sirakuško tek naknadno vidjeti, nego još više 
zato, štO' nisam imao previše vremena, da bilo u 
što sumnjam. Čak sam slijepO' povjerovao i u 
divnu akustiku tog prastaroga kazališta, za koje 
vrijedi ona naša: »nekoć bilo, sad se spominjalo«, 
jer sam radije ono desetak minuta pioboravljenih 
na tim ruševinama upotrijebio za nekoliko foto- 
grafskih pokušaja umjesto akustičkih. 

A moram priznati, da je sa terase, na kojoj 
su sicilijski Grci tri stoljeća prije Krista podigli 
to prilično lijepo uščuvano kazalište, krasan po- 
gled na sve strane: ponajprije dolje prema moru, 
gdje ti kao do nogu leži mali romantični Lijepi 
Otok (L’ Isola Bella), a iza njega se razastrla 
modro-siva pučina; zatim prema samom gradiću, 
koji se — sagrađen od grčkih bjegunaca nekako 
istih godina, kad je umro Sofoklo (oko- godine 
406. prije Krista) — sa svojim kućama, crkvi- 
cama i palačicama priljubio uz brežuljak; a na- 
pokon i prema bjeloglavu vrhuncu Etne, koji se 
diže tridesetak kilometara daleko i tri tisuće 
metara više pod oblake od Taormine i bez kojega 
Sicilijanci valjda uopće pravo ne bi znali, što je 
snijeg. 

Kad je već riječ o Etni, za koju sam čuo, da 
se iz Taormine upravo prekrasno vidi, te je to 
mnogo veličanstveni j i prizor, nego li što je po- 
gled na Vezuv iz Napulja, moram reći, da je ja iz 
Taormine zapravo jedini od moje izletničke sku- 
pine nisam vidio. Kadgod sam pogledao prema 
njoj, bila je zaogrnuta oblacima, premda je Ta- 
ormina upravo plivala u sunčanom sjaju. Moje 
suputnice su bile bolje sreće, jer dok sam ja 
upravo nekavalirski svaki čas znao izmaknuti iz 
njihova društva, da zavirim čas u katedralu s li- 
jepim portalima, jedinom svojom ljepotom, čas 
u koju drugu crkvicu, ne bih li kakvu zanimlji- 

vost otkrio, u čemu nišom imao spomena vri- 
jednijeg uspjeha, dotle su se one punom dušom 
predale užitku, što ga pruža sam prirodni polo- 
žaj Taormine. I tako su one Uhvatile jedan čas, 
kad se između ohlaka zacaklio snježni vrhunac 
Etnin. Možda je to bilo baš u onaj čas, kad sam 
se uzalud vrzao oko goleme jedne skupine zgra- 
da na mjestu, gdje bi se prema planu, što sam 
ga držao u ruci, morala nalaziti Naumahija, to 
jest stara velika rimska terma zauzimajući pro- 
stor od više nego dvije tisuće četvornih metara. 
Nisam je našao, jer je sva opkoljena zgradama, 
no kao što sam u sličnom položaju prije dvije 
godine u Dublinu ipak otkrio put do Duiblinsko- 
ga dvora, ne sumnjam nimalo, da bih i tu bio 
uspio, ali odmjereno vrijeme gonilo me je dalje. 
Ostale rimske uređaje za opskrbu vodom, tipične 
uređaje iz doba najjačeg procvata rimske vlasti, 
nisam ni pokušavao tražiti. Isto tako sam mo- 
rao pregoriti i želju, da vidim čuveni Palače Ho- 
tel Sv. Dominika, koji je nekad bio dominikanski 
samostan i odakle, kažu, da je divan vidik na 
cijelu okolicu. Ni u stare palače nisam dospio 
zaviriti, da vidim razne spominjane sačuvane za- 
nimljivosti iz prošlosti. A prema tvrđavi, neka- 
dašnjoj grčkoj akropoli, na brdu ponad Taor- 
mine, još jedamput toliko visokom, koliko je grad 
od mora, pogledao sam rezignirano samo neko- 
liko puta. I baš kad sam jurio, da ne zakasnim na 
autobus za povratak prema kolodvoru, nabasao 
sam na simpaltičnog magarčića, koji je upre- 


gnut u tipična islikana sicilijanska mala kola 
stajao pognute glave kraj izloga jednog dućana: 
stajao je sigurno ne znajući, što tu čeka, baš kao 
što i Taormina stoji na svome , mjestu, lijepa kao 
takva šarena sicilijanska kola, čekajući, a da ni 
sama ne zna, što. Možda strance, kojih ne vidjeh 
baš ne znam koliko . . . 

Sve su mi se taorminske slikovite neobičnosti 
i banalne običnosti smiješale u glavi u čudnu 
mješavinu, kao sam niz serpentine autobusom do- 
jurio natrag do kolodvora. Bit će da se prije radi 
toga nego li radi moga kavalirstva desilo, te je 
u kolodvorskoj restauraciji, gdje smo se krije- 
pili premalo zaslađenom limunadom, slučajno 
bilO' baš toliko stolaca, koliko je u našem dru- 
štvancu bilo članica, pa kad mi je ponuđeno da i 
ja sjednem, izlanuh nimalo kavalirski: 

»Ne, ja sam ipak najmlađi . . .« 

U isti čas se ugrizoh za jezik, ali bilo je pre- 
kasno, jer je jedna suputnica već bila najavila 
svoj protest. Sreća, da je baš u taj tren vani 
zapljuštala kiša kaO' iz kabla, te me spasila iz ne- 
prilike. A ta kiša, koja je banula iza sunca, bila 
mi je u onom divnom nasmijanom raspoloženju, 
koje je Taormina ostavila u dušama mojih suput- 
nica, samo preokrenuti simbol cijelog tog taor- 
minskog intermezza, koji dokazuje, koliko je u 
ljudskom životu uopće, a kod ljepšeg dijela ljud- 
skog pokoljenja napose daleko od suze do smi- 
jeha ... DR JOSIP ANDRIĆ 


VRSTE LJUDSKE ĆUDI 


Ako motrimo, kako se ljudi vladaju u različnim 
zgodama svoga života, vidjet ćemo, da se ne vla- 
daju jednako. Neki su ljudi gotovo uvijek veseli. 
Ako se dogodi kakva nesreća, jadikuju kratko 
vrijeme, ali se brzo utješe. Drugi su uvijek snu- 
ždeni. Treći se lako naljute i ne mogu se dugo 
smiriti. Neki su tromi i svejedno im je, što se 
događa oko njih. 

Premda se kaže: »Koliko ljudi, toliko ćudi«, 
ipak su već u starije vrijeme razlikovali četiri 
glavne vrste ćudi ili temperamenta. To su sangvi- 
nički, melankolički, kolerički i flegmatički tempe- 
ramenat. 

Sangvinički su ljudi poprečno uvijek veseli i 
vedri. Brzo se uzrujaju, naglo planu, ali se brzo 
i primire. Naglo nakane štogod učiniti, ali i brzo 
zaborave, što su nakanili. Sangvinik je po svojoj 
naravi površan, ne će mu se ozbiljno misliti ni 
ozbiljno raditi. Ne misli ni na prošlost ni na bu- 
dućnost. Glavno mu je, da u sadašnjosti što više 
uživa. 

Melankolik je upravo protivno od sangvinika. 
Povučen je u se, tih i miran, mnogo razmišlja, 
govori mnogo manje od sangvinika. Melankolik 
se ne odluči naglo ni na što, no kada se zagrije 
za što, onda radi s velikom ustrajnošću. Melan- 
kolika Iako spopada čama. Čini mu se, da je sav 
svijet crn, da nigdje nema sreće, da su svi ljudi 


zli, i onda razmišlja o tome, kako bi trebalo sav 
svijet preurediti, da bude drugačiji. 

Kolerik brzo plane, ali se ne primiri tako brzo 
kao sangvinik. Kolerik ima nešto ljuto u svojoj 
naravi. Često se srdi, htio bi svakome narinuti 
svoje misli i svakoga natjerati, da mu se svatko 
pokorava. 

Flegmatik je trome ćudi. Polako misli i polako 
se odluči, što će učiniti. Po svojoj naravi voli mir 
i udoban život. Niti se uzrujava niti se življe ne 
veseli čemu, niti se dublje žalosti poradi neprilika 
u životu. 

Teže je naći čovjeka, u koga bi bila samo jedna 
vrsta ćudi u velikoj mjeri. Češće vidiš ljude, u 
kojih su spojene dvije vrste ćudi ili više njih. 
Danas se ljudske ćudi već dijele na mnogo> više 
vrsta. Neki ih dijele na deset, neki na 16 i više, 
a neki uopće zabacuju bilo kakvu diobu zausta- 
vljajući Se na posebnoj individualnosti svakog 
čovjeka. No svejedno je ova stara razdioba za- 
nimljiva i imade svojih razloga. 

Kod Hrvata se vide velike razlike u ćudi. Čini 
se, da najviše sangviničkih ljudi ima među Hrva- 
tima u primorskim krajevima i u Slavoniji, naj- 
više kolerika ima među gorštacima u Lici, Bosni, 
Hercegovini i u nutarnjoj Dalmaciji, a najviše 
melankoličkoga temperamenta među kajkavskim 
Hrvatima. JOSIP ZIDARIČ 

NAJSLAVNIJA ŽENA - GUSAR 


Da se žena najbolje snalazi u onom položaju, 
koji joj je namijenila priroda, sasvim je razu- 
mljivo. iNo ipak imade mnogo žena, koje su se 
izvrsno snašle i u položajima i zvanjima, koji im 
po prirodi nikako ne pripadaju. One su često 
znale i nadvisiti muškarce, koji su zajedno s nji- 
ma radili u istom poslu. Tako- među ostalima 
imademo i žena-gusara, što je uistinu vrlo neobi- 
čno. Pa ipak povijest nam kaže, da su one, bile 
i ovdje na svom mjestu. Jedna od najpoznatijih 
i najslavnijih žena-gusara je Mary Read. 

Ona je Engleskinja. Rodila se u jednom engle- 
skom selu na morskoj obali g. 1697. Njezina 
majka, koja je prije nje imala i jednoga sinčića, 
oblačila ju je sve do njezine četrnaeste godine u 
dječačkO' odijelo i strigla joj kosu. To je ona 
činila zato, da pred svekrvom zataji smrt svoga 
sinčića, koga je svekrva vrlo voljela. I doista je 
svekrva umrla u uvjerenju, da je iza nje ostao 
na životu njezin unučić, koji će nositi ime nje- 
zina pokojnog sina. Tada je Mary Read imala 
četrnaest godina pa se vrlo začudila, zašto je od- 
jednom postala djevojčica. Iza toga je trebala 
postati dvorkinja kod neke gospođe, ali, kako 
nije imala nimalo volje za takvo zvanje, jedne 
noći kradomice uzme svoje dječačko odijelo i 
pobjegne od majke. Stupila je na jednu ratnu 
lađu, na kojoj je služila kao mornarski početnik. 

Međutim ni tu nije bila zadovoljna sa poslom, 
koji joj je dodijeljen. Morala je prati tanjure i 
pospremati, kapetanovu sobu. Stoga jedne noći, 
kad je brod pristao u nekoj luci, jednostavno 
pobjegne, a da nitko nije znao ni kuda ni kamo. 

Sada je stupila kao kadet u jednu englesku 
pješačku pukovniju. S tom pukovnijom je pošla 
i u rat u Flandriju. Tu je provodila pravi ratnički 
život sa puškom u ruci, i za vrijeme odmora u 
kockanju s drugovima. No ona je bacila oko- na 
konjaništvo, koje joj se daleko više sviđalO' od 
pješadije. I doista joj uspije stupiti u konjani- 
štvo, u kojem nitko nije niti sanjao, da je taj 
mladi i stasiti konjanik neka djevojka. No to 
Mary Read nije mogla uvijek kriti. Zaljubila se 
u svoga druga, koji je uvijek jahao kraj nje. 
Kad mu je ona to izjavila i priznala mu, što je, on 
nije niti časa kolebao i jednoga su se dana pri- 
jašnji drugovi u konjaništvu — vjenčali. Iza toga 
su u blizini mjesta Breda, gdje se nalazila kasama 
konjaničke pukovnije, otvorili gostionicu, koja 
je vrlo dobro radila. 

•U to iznenada umre muž Mary Read. Poslije 
njegove smrti nije ni ona imala više volje da 
ostane u tom kraju. Zatvori gostionicu i opet se 

iiiiiiiiiiiiiimiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiii 

Jeste li čitali najnoviji roman najbolje hrvatske spisate- 
ljice Jagode Truhelke? Zove se »ZLATKO«, cijena mu 
je 30 dinara (uvezano 40 dinara). Naručuje se kod Upra- 
ve »Obitelji«, Zagreb, Trg Kralja Tomislava broj 21. 

pretvori u muškarca. Stupila je u nizozemsku 
vojsku, gdje se nadala postati časnikom. 

Kako je međutim malo iza toga sklopljen mir 
u Rijswijku, vidjela je ona, da je njezina nada 
bezizgledna. Bez ikakve bojazni ukrca se zbog 
toga na jednu lađu, koja je putovala u Zapadnu 
Indiju. Služeći kao mornar i radeći sve mornar- 
ske poslove dugo je plovila. Jednoga dana sretne 
se brod, na kojem je ona služila, s jednom gu- 
sarskom lađom. U krvavoj bitci, koja je nastala, 
njezini su drugovi većim dijelom poginuli, a pre- 
ostali su pali u ropstvo. Među zarobljenima našla 
se i ona te spremno položila gusarima zakletvu 
vjernosti. 

Na gusarskom brodu je bilo poznato, da je 
ona žena, ali je unatoč tome bila posve ravno- 
pravna sa muškarcima. Poštivali su je svi bez 
razlike, jer su je upoznali kao izvrsnog borca i 
hrabrog mornara. No i ovdje se zaljubi u jednog 
mladog tesara, koga su gusari zarobili. Ova lju- 
bav je Mary Read malone stajala glave. Taj mla- 
di tesar je bio zametnuO' svađu s jednim drugim 
gusarom, koji ga je pozvao na dvoboj. Noću, 
pred dan dvoboja, lutala je palubom Mary Read 
i smišljala, kako da spasi tesara. Ona se pribli- 
žila društvu gusara, koji su se kartali, a u kojem 
je bio i tesarov protivnik. Nije dugo trebalo, da 
ga Mary Read izazove na svađu. On pograbi 
nož, da navali na nju, ali ga ona u tren oka sravni 
sa zemljom. Dvoboj je bio riješen. 

Godine 1717. kralj Đuro II. izdađe proglas, u 
kojem je pozvaO' sve gusare, da se dragovoljno 
predadu vlastima. U protivnom slučaju bit će pro- 
ganjani. Banda, kojoj je pripadala Mary Read, 
živjela je jedno vrijeme na engleskoj obali od 
brojnog plijena i nakon što se blagajna ispraz- 
nila, raspala se. Nekoliko njih odlučilo je na- 
staviti gusarenjem, a uz njih je pristala i Mary 
Read. Zapovjednikom su izabrali Johna Racha- 
ma, koji je nekoliko godina sretno vodiO' svoju 
gusarsku družbu. No ta sreća nije gusare nepre- 
stano pratila. Dne 2. studenoga godine 1720. na- 
išla je na njih u zalivu Ocho neprijateljska lađa. 
U borbi su poginuli svi gusari osim petorice te 
Mary Read i Rachamove žene Ane Bonney, koji 
su se predali. Petorica zarobljenih gusara je obje- 
šena, dok su obje žene pomilovane, jer su tvrdile, 
da su trudne, a u tom slučaju je zakon predviđao 
pomilovanje. Ana Bonney je doista rodila sina i 
kasnije izašla iz zatvora, dok se za Mary Read 
znade jedino to, da je nakon kratkog vremena u 
zatvoru oholila i umrla. Sahranili su je bez ika- 
kvog znaka. /?. t . 


Tvi*dogflavost i lijenost su dva slaba svojstva! 

Mnogo toga bi se dalo popraviti, da ljudi nisu lijeni i tvrdo glavi. 
Vi ste takav! Vi dobro znate, da je Radenska kiselica vanredna za 
piti, za zdravlje dobra, te liječi mnogu bolest, dok nije jako zasta- 
rjela, pa ipak još do danas niste poslali svoju adresu na jednoj do- 
pisnici, da Vam se pošalje cjenik za dobavu kiselice, opširnu brošuru 
0 njoj, te kupališni (banjski) prospekt. Sve dobijete badava! Ne bu- 
dite tako lijeni, radi se o Vašemu zdravlju i dobrom osjećanju. Poša- 
ljite još danas svoju adresu na: Kupalište i Lječilište Slatina Radenci, 
Slovenija. Glavni zastupnik za Zagreb i okolicu: Ljubljanska ulica 5. 
Telefon 36-31. 

Roman iz slavenske ImMce — Napisao Rani KeUer 


(Nastavak) 


Sada dobi Juro riječ. 

»Ja biih najprije želio pitati: je li moj brat 
SamO' urođeni građanin dli seljak lužički i da li 
on već u kojoj općini ima svoj dom ii glas?« 

»Nije i nema!« 

»Prema (tome on onda ovamo' ne spada i ja 
molim, da se on isključi sa ove skupštine, na ko- 
joj nema ništa da traži.« 

Nastade buka, u kojoj se govori ispremiješali, 
a na koncu je ostalo kod toga, da Samo može 
ostati. 

»Pa dobro,« reče Juro, »ikad on proti svakoga 
prava ovdje ostaje, ja ću uzeti, da je na njego- 
vome mjestu stupac zraka, koji nije posve čist!« 

Samo skoči i ponovo nastade galama. Hanzo 
ukori najstrože Juru radi uvrede, što ju je uči- 
nio, i pozvaiga, da se izjavi na optužbu, koju je 
proti njemu iznio seljak Klin u ime sviju, koji 
su ovdje. 

Juro je zanosno razlagao svoje stanovište do- 
kazujući smiješnost lužičkih težnja i pokazujući 
njihov spas u velikoj njemačkoj kulturi. Njegova 
je razlaganja prekidao Samo, te se prepirka ko- 
načno* pretvorila u naučnu raspravu, koju od pri- 
sutnih seljaka niko nije ni shvaćao. Mnogi su sje- 
dili sa dosadom na zlovoljnom licu ... To je naj- 
prije opazio* Samo i radi toga se nakon duge i 
duge prepirke zgodno oibrati prisutnima: 

»Hoćete li ići sada Židovu, da svoju lijepu na- 
rodnu nošnju zamijenite za jadno njemačko odi- 
jelo? Zar da vaše žene i kćerke ne smiju više no- 
siti svoje krasno odijelo, zar da prestanu prela, 
kirmesi, uskršnje jahanje, zar da prestane j bude 
zabranjen vaš stari lužini pozdrav, zar da se vaše 
crkvene pjesmarice spale, zar . . .« 

P-rekinUše ga. To su već svi shvatili te kliknuše: 

»Ne, ne nipošto! Mi smo* Lužičani! Mi hoćemo 
da ostanemo Lužičani!« Nestalo je ojednom po- 
spanO'Sti i dosade. 

»Mi ćemo ostati Lužičani,« povika jedan stari 
seljak dršćući. »I ko se stidi lužičke nošnje i lu- 
žičkih jezika, taj neka -se nosi!« 

Svi su mu oiđobravali. Juro vidje, da su se sva 
njegova dokazivanje i tvrđenja rasplinula pred 
starim niavikama. Zato i reče: 

»Pa dobro*, vama se ne može pomoći. Kultura 
će i dalje napredovati^ a vi ćete biti prevareni!« 

»A naša stara kruna?« reče jedan seljak. Svi 
su u velikom očekivanju gledali na Juru. 

»Priča 0 kralju je priča kao* i ostale,« reče Juro 
izmičući. »Priča je to, koja se kroz stoljeća odr- 
žala, ali ona nije ničim i ni radi čega opravdana, 
nego samo utvaranjem našega naroda.« 

Stari Hanzo skoči: 

»Ti — ti — ti!« Glas ga izdade. »Time prika- 
zuješ mene — mene kao lašca, kao komedijanta 
— pred ovim — ovim ljudima!« 


»Bog me sačuvao — nipošto! Istinu govori 
onaj^koji govori ono, što misli!« 

»I^ti ne vjeruješ, da sam ja kralj?« 

»Ja to* ne znam!« 

Svi ustadoše. Nastade velika galama, počeše pa- 
dati čaše, a pojedinci: počeše letjeti po sobi gestii- 
kulirajući, svi su sa zgražanjem gledali Juru. 

»A naša stara kruna?« upita sada Hanzo. »Sada 
više ne ćeš izmaknuti, sada te ja pitam: naša 
stara kruna?« 

»Nema je uopće!« 

»Krunski huma*k?« 

»Prazan je!« 



SV. ANTUN PADOVANSKI 
Izradio Ivo Kerdić 

»Jesi li ti, jesi li već kopao?« 

»Ne! Ali kad bih to i učinio, ne bih našao ništa, 
do li kamenja i zemlje!« 

Hanzo pade na stolicu nesposoban, da vilše izu 
sti i jednu jedincatu rije'č. Nato najstariji od sviju 
ljudi skoči kao kakav mladić i reče: 

»Ne će se on usuditi da dira u krunski humak, 
nikada.« 

Juro pr'kosno zabaci glavu i reče: 

»Usudit ću se! Sada sam odlučio, da svakako 
kopam! Hoću da dokažem, kako imam pravo!« 

»N ap ol j e s n j im ! Nap o l'j e ! « 

Navališe na Juru. On se obrani i povika im: 

»Vi neimate ovdje gostinjiskog prava. Teško 
onome, koji me dirne!« 

Oni nato uzmak o!še. Sada reče stari Lužičanin: 

»Isto kao što u Bibliji stoji, pitam ja sada: Što 
nam treba još svjedoka?« 

»Dakako,« reče Juro-, »i možete tako pitati. 
Oni^ koji su u Bibliji takO' pitali, bili su farizeji i 
pitanje je palo pred najjadnijim sudom na svi- 
jetu. To i paše ovamo!« 

Stari nije paziO' na to, već pokaza prstom na 
Jhru: 

»Koi misli kao ja, da ovaj ovdje nema ništa više 
sa Lužičanima i da ne može biti naš budući kralj, 
taj neka ustane!« 

Svi se podigoše. 

»Mi smo ga takO' zauvijek isključili od na- 
sljedstva!« 

Juro se glasno nasmija. 

»Isključujte me koliko god vam je volja! Vi 
nato nemate prava! Ko vam daje to pravo? Od 
koga vam to pravo? Ili od vas samih ili od onoga 
uljeza tamO', koji vas je nadražio?« 

Nastade strašna buka, pa se ni ne čuše zadnje 
riječi. Konačno je morao, da se bfani od nekih, 
koji su ga htjeli da tvoirno napadnu. Uze svoj 
šešir, a na vratima se okrenu i reče im: 

»Kad dvanaest navali na jednoga, onda nesu- 
mljivo onaj jedan mora ići. Ali ja vam kažem: 
ja sam i ja ostajem budući kralj, koji će vam do- 
kazati, da nikakva kralja nije bilo!« 

* 

Bila je gluha noć. Rijetko je koja mjesečeva 
zraka prodrla kroz guste crne oblake. Bilo je tako 
tiho u boriku, da se lako moglo čuti tiho Iješkanje 
Sprevje. 

U blizini krunskog brežuljka skutrile se dvije 
osobe. 

»Do svanuća sam mrtav od straha,« reče jedna 
od njih. 

»Pa imaš sjekiru.« 

»Pa šta mi. Kito, koristi sjekira, ako dođe lovac 
noćnik? Kažem ti: Morkuski će mi uzeti sjekiru 
i njom raskoliti glavu. A moja je glava vrlo 
slaba!« 

»Ne može krojač biti stražar!« reče Kito. 

»Lako je tebi govoriti, ti si samac, a ja imam 
sedmero djece.« 

»Pa zašto si pošao sa mnom na stražu?« upita 
stari sluga. 


»Šta da radim, kad su oni tako zahtijevali? Svi 
su oni moje mušterije, od kojih živim. A svaki 
će doći jednu noć na red.« 

»Da, doklegođ je još Juro tamo prijeko kod 
Witholda, mora se čuvati straža!« 

»Da, on je bezbožac, strašan čovjek! Ako on 
to zaista učini! Stari će kralj ustati iz svoga groba 
i ubiti ga svojim plamenim mačem. Stari je kralj 
sam ovdje zakopao krunu prije bitke.« 

»Da,« reče stari Kito žalosno, »a samo nevina 
djevica smije da je otkopa srebrenom lopatom, 
pa će onda Lužičani biti jak narod.« 

On bolno strese svojom sijedom glavom. Kitu 
je satirala mnoga briga u njegovoj starosti. Do- 
bra je gospodarica mrtva, stari gospodar blijed 
i šutljiv, Hanka nije nikako vesela i sretna že- 
nica, kako je on mislio i želio, pa i sam Samo 
postao je vrlo čudnovat. Mnogo je hodao i trčka- 
rao po gradovima i selima, puno je sjedio s lju- 
dima u krčmama, a bio je već četrnaest dana iza 
svadbe u Pragu. Šta li je on to uvijek radio u 
Pragu? 

»Umrijet ću od straha do sutra ujutru,« počne 

krojač opet. »Slušaj — slušaj zar ne čuješ 

neko šuškanje?« 

»Ne čujem ništa.« 

»Oh, Kito-, kad bi ti sam držao stražu! Kad bi 
me pustio da odem kući!« 

»A ti ako hoćeš, hajde kući. Ionako ovdje ne 
pomažeš ništa.« 

»A ne ćeš li me odati?« 

»Ne ću!« 

I on ode. 

Kada je Kito ostao sasvim sam, popade i njega 
strah i bojazan. Noć je bila tako sablasno tihai, 
tako neprijazno tamna. U srcu se starčevu probu- 
diše sve stare priče i zle bajke. 

On sad odjednom začu nekakav šum. Je li se 
prevario? Opet se začu šum. Sada začuje posve 
jasno korake. Kito se nasloni na jedno drvo. Hla- 
dan mu znoj probi čelo. Uto — gle, neka tamna 
prilika, pa još jedna i opet jedna. Svega tri ili 
četiri. Kito poče glasno jecati. 

»Je li to neko ovdje?« upita jedan glas. Bio 
je to Jurin glas. 

»Ovdje je jedan čovjek. Kito — Kito — jesi 
li ti to?« 

»Pane Juro!« Stari zacvili. 

»Šta cviliš? Ne boj se! Ovdje se nema čega 
čovjek bojati. Mi ti ne ćemo ništa učiniti. Šta 
radiš ovdje?« 

»Ja — ja treba da čuvam krunski humak.« 

Juro se lako nasmija. 

»Slušaj, Kito, ja sam došao s ova tri čovjeka, 
da prekopam krunski humak«. 

»Nemojte to učiniti, pane Juro, nemojte!« 

Stari Se bacio na koljena pred njim. 

»Ustani, Kito, ne mogu da te vidim na kolje- 
nima! Sve tvoje molbe ne pomažu. Evo gledaj, 
ovo su tri časna Lužičanina, koji su bili u svi- 
jetu, i oni će biti svjedoci, da u krunskom hum- 
ku nema ništa doli zemlja, pijesak i kamenje. I 
time će se Lužičani riješiti staroga praznovjerja.« 

Časak kašnje zahode Juro prvi put lopatom u 
sveti krunski humak. Plačući klečao je Kito po 
strani sa sklopljenim rukama, koje je podigao 
prema ne'bu. Ona tri čovjeka gledali su vrlo 
ozbiljni. Juro je samo kopao i kopao. Tad dođe 
najprije jedan od trojice ljudi, a onda mu pomo- 
goše sva trojica. Mjesec se probi kroz oblake, 
postade posve svijetlo i nije se ništa čulo nego 
samo teško disanje onih, što su kopali, te lagano 
jecanje Kitovo. 

»Evo ovdje nešto!« reče jedan od ljudi i skoči 
iz jame. 

»Da, evo nekakav lonac!« 

»Za volju Božju, pan Juro, zatrpajte humak — 
zatrpajte humak!« 

»Nastranu! Ima na svijetu mnogo lonaca!« 

Juro podiže jednu posudu iz zemlje, koja je 
od starosti pozelenjela, podiže poklopac i po- 
gleda unutra. Zatim turi ruku u lonac, izvadi ne- 
što iz njega, ustade, okrenu se prema mjesečini, 
stade tako nekoliko hipova i onda pade kao od 
groma pogođen, poviknuvši tako strašno, da je 
prodiralo do kostiju. 

U desnoj je ruci držaO' jednu staru krunu. 

Sva četvorica ostalih klekoše dršćući, muca- 
jući i jecajući na zemlju. Kito uze dršćući staru 
krunu, poljubi je plašljivo u rub i reče: 

»Ti sveta, ti sveta, ti sveta . . . oprosti nam u ime 
Božje!« 

On metnu krunu opet u lonac, zatvori đršćućim 
rukama poklopac i sve opet metnu u zemlju. 

»Zatrpavajte! Zatrpavajte humak brzo! Brzo 
zatrpavajte inače će nas pobiti Gospod!« 

Kao bijesni rade ljudi. Za posve kratko vrijeme 
humak je bio opet zatrpan. 

Jedan od njih bježi u šumu. Dva druga pomažu 
Kitu, da pridigne Juru. 

S mukom ga ođnesoše u selo. Pred 

vratima rodne njegove kuće položiše ga na ze- 
mlju. On otvori oči. »Šta je? Ko — gdje?« 

Najednom se sve njegovo lice izoibliči. 

»Stara kruna!« 

I ponovo zapade u nesvijest. 

Podigoše staroga Kitu preko živice i on ode u 
kuću. Pokuca na vratima staroga Šolte. 

»Siđite dolje — pred vrata — gospodaru — 
dogodila se nesreća!« 

Pred vratima nađe starac svoga sina. Pogleda 
ukočeno u njega i upita hladnim glasom: 

»Je li iskopavao krunu?« 

»Jest.« 

Starac se nasloni na vrata. 

»I . . .?« 

»Našao ju je!« Sva tri čovjeka sagnuše pred 
kraljem glavu. 

»On ju je našao!« ponovi kralj lagano. Uspr- 
kos teške njegove borbe u srcu pokaza mu se 
u očima pobjedonosni smiješak i on ih zahvalno 
upravi prema nebu. 

»On ju je našao! Dakle postoji stara kruna! 
Bogu budi hvala i slava u vijeke vjekova! Amen!« 

Duga svečana šutnja. Tad reče Kito: 

»Gospodaru, vaš sin . . .« 

Hanzo ispruži svoju ruku prema Juri. 


»Ovaj ovdje nije moj sin. On je zločinac. Bez 
obzira, da li je mrtav ili živ, uklonite ga iz sela!« 

»Kuda ćemo s njime?« 

»Kuda god hoćete! Nijemcima, koji su ga za- 
veli, ili kuda god hoćete; meni je posve svejedno!« 

»On je teško bolestan. Mi moramo imati kola 
za taj dugi put.« 

Hanzo premišlja vaše malo, zatim reče: 

»Kola možete imati. Evo ih ovdje na vratima.« 

Nato ga spopade Kito za ruku 

»Nemojte, gospodaru, stara kola za smeće, na 
kojima se voze oni, koji su obješeni, na groblje!« 

»To su prava kola za ovoga ovdje! Ne dam 
nikakva druga za njega! Upregnite jednoga ko- 
nja, metnite malo slame na daske i vozite ga!« 

Plačući dotura stari Kito kola na put, oprezno 
i polako izvede konja i donese slame. Smrknuta, 
ukočena pogleda gledao je još Hanzo, kako su 
Juru položili na slamu, a onda zatvori kapiju, kad 
je stari Kito odvezao onesviještena mladića u 
dom. obitelji von Withold. 

* 

Prošle su koje dvije nedjelje. Kod staroga 
Šolte najavi se u posjet Heinrich von Withold 
U krčmi je čekao odgovor. Prođoše ravna dva 
sata, dok je stigao odgovor, da Šolta Hanzo oče- 
kuje Henrika. 

Obojica se nijemo pozdraviše. Šolta pokaza na 
jednu stolicu. 

»Kad sam Juru našao na vašim kolima za smeće, 
htio sam najprije da cijelu stvar prijavim vlasti.« 

»Mogli ste! Što se nas tiče, mi ni jesmo ništa 
skrivili.« 

»Ja ne znam,« nastavi hladno Henrik. »No ipak 
sam propustio tužbu, jer ni sam nijesam za takve 
stvari. No ja sam učinio nešto drugo: Ja sam i sam 
pogledao i promotrio krunu! Evo vam je ovdje!« 

On izvuče ispod svoga širokog ogrtača jedan 
zamotak i položi ga na stol. 

»Šta ... šta . . . štai kažete? Šta je to?« 

Henrik skide zamote i pokaza se jedna stara 
kruna, uski srebreni obruč za čelo. 

»Evo! Evo ovo je našao Juro!« 

Stari Hanzo ispruži užasnut ruke prema stolu. 

»Vi ste se usudili? Vi . . .« 

»Nemojte se uzbuđivati,« reče Henrik mirno, 
»kruna je krivotvorina!« 

Stari Hanzo- pade na jednu stolicu, zubi su mu 
cvokotali. 

»Je li to . . . je li to . . . kruna iz humka?« 

»Da, i ona nije stara kraljeva kruna, ona je 
krivotvorina!« 

»Vi ste je iskopali?« 

»Da, uz svjedočanstvo dvaju obrazovanih ljudi.« 

Nato stari Hanzo nasrnu na Henrika stisnutih 
šaka, udarao je po njemu, hrvao se s njime, no 
napadnuti ga je morao napola držati, da se ne 
sruši. Konačno on pade posve slomljen, izmoren 
i bez ikakve snage na jednu stolicu. Nato se 
otvoriše vrata, uniđe Samo. 

»Šta je to?« 

»Ja sam Šolti donio krunu, koju je nedavno 
iskopao- moj prijatelj Juro.« Samo problijedi. 

»Kako ste došli do krune?« (Nastavit će se.) 

SLOVENAC JURČIĆ I HRVATI 

Borba Hrvata i Slovenaca protiv germanizacije 


Bezobzirni birokratski pritisak, koji 
je ugušio u bivšoj Austriji svaku opo- 
ziciju u (štampi i u zakonodavnim 
predstavništima, uveo je re'žim cen- 
tralizacije, germanizacije, gospodar- 
skog iskorišćivanja širokih narodnih 
slojeva, korupcije i kulturne borbe. 

U to teško doba života svih slaven- 
skih naroda. Slovenci su u Hrvatima 
nalazili uvijek iskrene prijatelje. No- 
vo živahnije političko gibanje iza- 
zvao je među Slovencima prosifiački 
ustav <1867.) i s njim spojene veće 
novinske, društvene i skupštinske slo- 
bode. Strah od sve jače germaniza- 
cije nukao je Slovence, da su se po- 
ičeli utjecati u okrilje panslavističkih 
ideja. Levstik je poručio austrijskim 
vlastodršcima, da slovensko pitanje 
nije jezično nego političko. — Slo- 
venci su došli u tješnje veze s Hrva- 
tima i sazvali su koncem 1870. godi- 
ne kongres slovenskih i hrvatskih po- 
litičara u Sisku, a mjesec dana ka- 
snije novi sličan kongres u Ljubljani. 
Oba su se kongresa bavila jugosla- 
venskim pitanjem. Tom je prilikom 
pobijedilo naziranje, da si Slovenci 
moraju najprije izvojštiti ujedinjenu 
autonomnu Sloveniju, a. zatim bi se 
priključili ostalim hrvatskim pokraji- 
nama kao samostalna jedinica (v. Dr 
Fran Erjavec: Zgodovina katoliškega 
gibanja na Slovenskem, Ljubljana 
1928. str. 9. i dalje). 

Poznati slovenski gramatik Anton 
Breznik, profesor gimnazije u S. Vidu 
kod Ljubljane, proučava već duže 
vremena uzajamne hrvatsko-slovenske 
lingvističke veze. Tako u ljubljan- 
skom Stele-Koblarovu časopisu »Dom 
in svetu« priopćuje A. Breznik seriju 
članaka o novinarskom slovenskom 
jeziku; u četvrtom nastavku prika- 
zuje Jurčića i njegov jezik. 

Jurčič je deset godina (1871. — 1881. 
t. j. do svoje smrti) uređivao »Sloven- 
ski Narod«. Jurčič se među slovenskim 
piscima največma priklanjao hrvat- 
skom jeziku. 

U prvim godištima pisao je čistim 
slovenskim jezikom: nije upotreblja- 
vao ni onih hrvatskih riječi, koje su 
prije njega uveli Bl,eiweis, Levstik, i 
dra Jurčića već tada nije smetala či- 
njenica, da je većina suradnika, kako 
veli Breznik, »hrvatila«. 

Znameniti su Jurčićevi članci o slo- 
venskom jeziku, koje je objelodanio 
u hrvatskom listu »Zatočniku« go- 
dine 1870. U tom je listu 8. listopada 
1870. izišao članak, u kojem se poziva 
ministar Andrassy, neka tako isto, 
kako je odlučio Ugarsku od Austrije 

izluči Hrvatsku od Cislitvanije; u član- 
ku se među ostalim veli: 

»Oko takove Hrvatske sabrat će se 
ilstra. Kranjska i slovenska Štajerska, 
da sačuvaju svoje narodnosti.« 

Na taj je poziv napisao Jurčič u 
»Slovenskom Narodu« dva uvodnika 
pod natpisom »Slovenci i Hrvati«, u 
kojima izriče svoju radost, što su se 
Hrvati počeli zanimati za Slovence. 
»Pozor«, zatim »Zatočnik« malo su se 
u početku brinuli za slovensku poli- 
tiku i slovenske patnje. Starčevićanci 
nijesu poznavali Slavena, nego samo 
Hrvate, pa su Slovence okrstili »pla- 
ninskim Hrvatima«. 

Na poziv »Zatočnika« odgovara 
Jurčič, da »su Slovenci ipak i bez 
predumišljaja spremni, da se podaju 
onome, tko će nas sjediniti, na jugo- 
slavenstvo nasloniti i ponijemčivanja 
riješiti«. Ne vjeruje madžarskoj po- 
moći, nego se uzda »više u buduću 
moć slavenstva«, kojemu živim radom 
treba pripravljati put nesamo među 
Slovencima, nego i među Hrvatima. 
Put, koji su nekada izabrali Ilirci, — 
veli Jurčič, — bio je kriv. »Kakogod 
je sva slavenska uzajamnost bila ču- 
dna sentimentalno-gramatikalno-ma- 
glovita slika za pjesnike, a ne za po- 
litičare, tako je isto i jugoslavenska 
uzajamnost.« Jurčič odbacuje uplita- 
nje jezika i postavlja pitanje uzajam- 
nosti u političku vezu. »Htjelo se od 
nas, da svoj jezik zabacimo i da pi- 
šemo odmah hrvatsko-srpski. Ta je 
nauka imala već mnogo učenika kod 
nas, osobito među starijim rodolju- 
bima. Mlađi su dobro upoznali, da 
bi to bio nenaravan skok, koji bi se 
gorko osvetio... To sve neka pomi- 
sle oni Hrvati, koji nam još danas 
zamjeravaju, da se literarno nijesmo 
još ujedinili i da još na to mislimo.« 

»Zatočnik« je dobro pisao, da se 
pod savezom između hrvatskih i slo- 
venskih krajeva misli na političku ve- 
zu i da on nema ništa zajedničkog 
s onim Hrvatima, koji slovenskoj 
braći naturuju hrvatsku gramatiku i 
hrvatski rječnik. »Razumije se, da ni 
literarno zbližavanje ne će škoditi, ali 
ono ipak ima za nas sekundarnu važ- 
nost,« pisao je 1870. g. »Slovenski 
narod.« 

Hrvatski opozicionalni političari sa- 
zvali su na 8. studenog 1870. u Sisku 
sastanak hrvatskih i slovenskih po- 
litičara, gdje su govorili o spajanju 
Slover.-jc s Hrvatskom u skupno fede- 
rativne državno tijelo. 

Poslije toga je 1. prosinca 1870. bio 
u Ljubljani prvi jugoslavenski sasta- 
nak, koji je donio šest rezolucija: 

»Poslije velikih historijskih doga- 
đaja, koji narodima i državama Evro- 
pe daju nove temelje, sabralo se ne- 
koliko slovenskih, hrvatskih i srpskih 
rodoljuba u Ljubljani 1. prosinca 
1870., sporazumjeli su se: 1. Jedin- 
stvo južnih Slavena začeto o postan- 
ku naroda je ostalo kroz sve vjekove 
živo u narodnom čuvstvu i javlja se 
prema drugim narodima u jedinstvu 


jezika. 2. Južni Slaveni... ujedinja- 
vaju... sve svoje moralne i materi- 
jalne sile, te ih hoće da ih upotre- 
bljavaju za svoje jedinstvo na knji- 
ževnom, gospodarskom i političkom 
polju.« 

Posljedica je ljubljanskog sastanka 
bila ta, da je o Novoj godini 1871. 
počeo izlaziti u Sisku list u njema- 
čkom jeziku pod natpisom »Sudslawi- 
sehe Zeitung«; u uredništvu je tog li- 
sta bio i Jurčič kao izvjestitelj za slo- 
venska pitanja. U Sisku je bio od 
konca mjeseca 1. prosinca 1870. i 
sve do polovine srpnja 1871. List je 
imao zadaću, da u inozemstvu popu- 
larizira hrvatske i slovenske zahtjeve. 

O boravku Jurčića u Sisku iznosi 
Breznik ove dosad nepoznate podatke: 

Boravak Jurčića u Sisku potpuno 
ga je izmijenio. Zavolio je hrvatsku 
zemlju i našao u njoj mnogo čistoga 
slavenskoga duha. (v. Jurčičev roman 
»-U vojnoj krajini«). U Sisku je čitao 
i srpske novine »Zastavu«, »Srpski 
narod« i »Pančevca«. U Jurčičevim 
dopisima iz Siska ima veoma velik 
broj hrvatskih riječi. Iako je kasnije 
upotrebljavao vrlo malo ili ništa na- 
ših riječi, ipak ga je uvijek odliko- 
vala ljubav prema hrvatskom jeziku. 

Godine 1874. bio je Jurčič u Zagre- 
bu, gdje se vrlo oduševio za hrvatski 
jezik, »da je bil pripravljen popustiti 
svoje narečje in poprijeti se srpsko- 
hrvatskega.« Svaki novi Jurčičev bo- 
ravak među Hrvatima imao je za po- 
sljedicu to, đa je uvodio sve više hr- 
vatskih riječi u slovenski jezik. 

Misao đa sprema slovenski narod 
na jezično jedinstvo sa Hrvatima, bila 
je u Jurčiču, kako veli Breznik, zrela 
već prvih godina uređivanja. Sloven- 
sko narječje je »tako blizo hrvatsko- 
srbskemu, ktero se govori po obširnib 
južnoslovansk’h đeželah . . .« 

Jurčič je bio i na otvorenju sveuči- 
lišta u Zagrebu 20. kolovoza 1874. i 
i oduševljavao se za »jednO' ime je- 
dan barjak, jedna misao, jedan ob- 
ćeni narodni književni jezik«. Poslije 
tog otvorenja pisao je Jurčič: »Slo- 
venci se s Hrvati smatramo za jeden 
in isti narod; politično zedinjenje s 
Hrvati smatramo le kot program bo- 
dočnosti, a ne sedanjosti.« Slovenski 
jezik je zvao »narječjem«. Dr Anton 
Breznik, koji je napisao vrlo značaj- 
nu raspravu o uzajamnom utjecaju hr- 
vatskoga i slovenskoga jezika, anali- 
zira sa svojom poznatom akiibijom i 
velikim poznavanjem sve riječi, koje 
;e Jurčič preuzeo iz hrvatskoga je- 
zika. 

U šestom broju »Doma in sveta« 
nastavlja Anton Breznik svoju zani- 
mljivu i temeljito fundiranu, raspravu 
(analognu raspravu trebali bismo i 
mi) 0 »Časnikaiski slovenščini.« 

Dr I V a n E s i h 


»VUK U OVČJOJ KOŽI« pučka 
drama u dva čina, napisao dr Josip 
Andrić, cijena 10 dinara, naručuje se 
kod uprave »Obitelji«, Zagreb, Trg 
kralja Tomislava 21. 

Književnost 

ANTOLOGIJA NOVIJE 
HRVATSKE LIRIKE 

Nedavino je uvaženi naš književni 
kritik P. Grgeč, pišući o dru Veli- 
miru Deželiću St. (Obitelj, broj 9. 
od 3. riil. 1934.) kazao, onako usput, 
da su mladi pjesnici, recenzenti i 
urednici antologija nepravedni prema 
dru V. Deželiću. Oni prolaze zatvo- 
renih očiju nesamo pokraj njega, ne- 
go i pokraj Sabića, Pavelića i Po- 
ljaka. Tko uzme knjigu pod gor- 
njim naslovom u ruke, a koju je iz- 
dalo zagrebačko poduzeće »Miner- 
va«, taj će potvrditi gornji navod i 
pravednim gnjevom odbaciti ovakovu 
knjigu. Jer antologija, barem u kul- 
turnom svijetu, pogotovo, ako se radi 

0 prikazu odsjeka od lOO godina jed- 
ne književnosti od svih priznatih pje- 
snika pO' nekoliko njihovih najboljih 

1 najljepših pjesama. Tako je radio 
u svojoj antologiji Šenoa, tako je ra- 
dio Đađalić, a najbolje je radio Jo- 
sip Milanović, koji je prikazao u 
, jednoj knjizi (»Naša pjesma«) pjes- 
nike, koji su pjevali za mladež, a u 
drugoj pjesnike za širu javnost. Da 
se ova potonja nadopuni i izda u ve- 
će formatu, mi bismo imali lijepu 
antologiju, koja bi zaista prezentirala 
hrvatske pjesnike, dok ovako imamo 
krparije, a ne antologije, ili u naj- 
boljem slučaju: pjesničke almanahe 
izvjesne koterije. 

Krivo je mišljenje, da je mjesto u 
antologiji osobama, koje se povre- 
meno javiše jednom ili više pjesama 
u kojemu listu. Izgleda, da je to da- 
nas glavni kriterij, ali zato ovako i 
prolaze antologije. 

Konačno i uvrštena pjesma treba, 
da nosi sva obilježja, jedne valjane 
pjesme, a ne skup riječi, onako z br- 
da i doli. 

U ostalom evo primjera: 

'»Od njih ne osta ni čežnja, ni tuga, 
one su tu, još su tu, u meni, 
u 0^0 j aleji, tu, pokraj klupe, 
i tamo kraj klupe još deset koraka, 
aV klupe tu nema. Pa ništa, nek nema, 
ja ju još vidim i čitam još na njoj 
magična svoja slova S. IV. V. D., 
rezana nožem i čitana cesto, 
čekana, čekana mnogo popodne 
S. JV. V. D.« 

Ili iz iste »pjesme« ovi stihovi: 

Frau Sachs, Olja, Justina, Nataša, 

Frau Stulhofer Theres stara, 

'»Ich vjiinsche gespeist zu hahen^. 

Ovo je zaista »lirika« za »antolo- 
giju«! Ovakovih primjera, mogao bih 
navesti svu silu. 

Hajde, još koji, kao na pr. 

'»Pokraj nje komad pljesniva kruha 
Vrč sa razbijenom usnom 
I spuštena ruka suha 
Poprskana pjenom gnusnom.^a 

Ili: 

»Pa kad je nebo vedro i pjevaju ptice 
i kad zraka se sunca spusti 


u 7 nedenu mirisnu tekućinu — 
zaplešu mali slikani Kinezi 
u svježem ritmu djetinje radosti, 
a ja se osmjehnem 
i udaram srebrnom žlicom po tasi.« 

Ne ću više da citiram, jer me je 
stid, da je po ovakovima stihovima 
reprezentovana hrvatska poezija.. 

Sad razumijem, zašto nije u »anto- 
logiji« zastupan: V. Deželić, S a- 
b i ć, P a V e 1 i ć, Poljak, A r n o 1 d, 
A 1 a u p 0 ' V i ć, K a t a 1 i n i ć, M i- 
ih a e 1 Gorski, P e t r a v i ć, Lo- 
zo v i n a, Ev e t o V i ć (M i r 0 1 j u b), 

V a r g a - B j e 1 0 V a r a c, M a h 0 r es, 
Š a r i ć, M i 1 a k 0 V i ć, M i 1 e r, Ba- 
š a g i IĆI, C i r a k i, O & t o j i ć i, II s- 
k r a, P 0 g a ć i ć e V a, R i h a r d Ni- 
ko 1 i ć, M a ž u r a n i ć,. Marko- 

V i ć, Mihanoviić (a dao nam hr- 
vatsku himnu za Vrazove dobe!) i 
mnogi drugi. 

A bez ovih nema i ne može biti 
stogodišnjice naše knjige, ako ćemo 
uzeti za ishodnu godinu 1835. do da- 
na.s. . . Dvadesetak starijih pjesnika i 
-dvadesetak mlađih ljudi, koji se oku- 
šaše »pjesmom« — ne mogu i ne da- 
vaju sliku hrvatske novije lirike. 

R. F. M. 

Osječki književnici u slovenskom 
prijevodu. Ljubljanski dnevnik »Slo- 
vence« od 27. svibnja donosi u svom 
nedjeljnom zabavnom dijelu pod na- 
slovom »Vohun« prijevod jedne pri- 
povijesti od Ivana Zatluke iz njegove 
zbirke »U osoju i prisoju«, zatim tri 
male crtice od R. F. Magjera: »Hude 
skrbi«, »Mqž« i »Moda«. 

Bugarski književnici u Zagrebu. U 
ponedjeljak 28. svibnja stigli su u 
Zagreb predstavnici bugarskih knji- 
ževnika organiziranih u Pen-klubu. 
Među ostalima su tu bili pripovjedači 
Elin Pelin, Konstantin Petkanov, 
Georgi Rajčev, Ana Kamenova, An- 
gel Karalijčev, Svetoslav Minkov, 
pjesnikinje Elizabeta Bagrjana, Jana 
Jazova, esejisti i kritičari Vladimir 
Vasiljev, Georgi Canev, Malčo Niko- 
lov i drugi. Ukupno ih je bilo 28. Za- 
držali su se u Zagrebu do 30. svibnja 
ujutro te su otišli u Ljubljanu (u 
Beogradu su već prije bili). Zapaženo 
je među njima, da su sa zadovolj- 
stvom primijetili, kako je Knjižnica 
Dobrih Romana izdavši nedavno »Pre- 
gled bugarske književnosti« i roman 
»Žetelac« od Jovkova te učinila mnogo 
za upoznavanje bugarske književnosti. 

Kazalište 

Najpopularnija slavenska opera bit 
će izvedena u Buenos Airesu. Ove će 

jeseni Smetanina i»Prodana nevjesta.« 
biti prvi put izvedena i u glavnom 
gradu Argentine, pa će to biti kul- 
turno slavlje za sve Slavene u Buenos 
Airesu. Kako je poznato, u Buenos 
Airesu će biti' u listopadu međuna- 
rodni euharistijski kongres, na koji 
vodi iz naših krajeva pohod Jero- 
nimski Putnički Odbor. To će biti 
prigoda, da, oni, koji se pridruže tom 
pohodu, upoznadu i kulturno znače- 
nje najvećega grada južne Amerike. 

»Carmen« u ciganskom kazalištu. 
»Carmen« je opera iz života španjol- 




skih Cigana s .glazbom Francuza Bi- 
zeta te je poznata po svem svijetu. U 
Moskvi imadu i cigani svoje posebno 
kazalište, u kojem' glume sami cigan- 
ski glumci. Izveli su i »Carmen«, ali 
posve prerađen: s novim tekstom i 
novom glazbom od S. Bugarskija. Is- 
pušteno je sve, u čem su cigani bili 
krivo prikazani, pa je djelo izgrađeno 
sa ciganskim običajima, i s ciganskim 
glazbenim motivima. 

Oproštaj glumca Andrije Gerašića 
od kazališta. Jedan od najsimpatični- 
jih zagrebačkih glumaca,, koji uživa 
lijepu popularnost, imao je 18. svibnja 
oproštajni nastup. To je Apdrija Ge- 
rašić, koji se g. 1878. rodio u Za- 
grebu, pa je od obrtnika postao glu- 
mac i proveo svoj glumački život u 
Splitu, Osijeku i Zagrebu te u raznim 
glumačkim i deklamatorskim nastu- 
pima širom domovine. Budući da je 
nakon 37-godišnjega glumačkoga ra- 
da penzioniran, oprostio se od kaza- 
lišta i publike nastupivši u glumi »Ta- 
ko ti je na svijetu, dijete moje« od 
Giacinta Galline u ulozi Antonija, ko- 
mičnog strica male Mariette, glavne 
junakinje u komediji. Iznova smo tu 
imali prilike osvjedočiti se o svim glu- 
mačkim kvalitetama g. Gerašića, ko- 
jemu je na tom oproštaju publika 
srdačnim odobravanjem iskazala za- 
služene simpatije. Velike zasluge za 
zagrebačko Narodno Kazalište stekao 
je g. Gerašič i tim, što je upravo nje- 
govim neumornim nastojanjem uspje- 
lo, da kazališni vestibul rese poprsja 
najvećih naših glazbenih i kazališnih 
velikana. Nadamo se, da on i nakon 
svog oproštaja od kazališta ne će šu- 
štati u svom ostalom zaslužnom kul- 
turnom djelovanju. A. 

Ruski Dramski Studio izveo je u Je- 
ronimskoj dvorani 19. svibnja četiri 
Čehovljeve aktovke u ruskom origi- 
nalu. U Zagrebu živi oko 1500 Rusa, 
u velikoj većini inteligenata, koji su 
iza boljševičke revolucije morali osta- 
viti svoju domovinu. Tu su se sad već 
stalno smjestili, privikli, ali je pravo, 
da ne zaborave na svoju domovinu i 
na blago velike ruske kulture. Ima- 
ju cijeli niz svojih društava, među ko- 
jima posebno mjesto zauzima Ruski 
Dramski Studio, koji ima svrhu nje- 
govati kazališnu umjetnost izvodeći 
ruska kazališna djela u originalu. Ovo- 
je bio već treći njegov nastup u Je- 
ronimskoj dvorani, koja je i ovajputa 
bila puna publike. Izvede.ne su Čeho- 
vljeve aktovke »Svadba«, »Ženidba«, 
»Prosac« i »Medvjed«, sve četiri tako 
•lijepo, te smo i mi, kojima ruski je- 
zik stavlja poteškoće kod slušanja, 
zaista mogli uživati u vrlo lijepoj glu- 
mački dotjeranoj i dobro režiranoj 
njihovoj glumi. Ljepota Čehovljeve 
grotesknosti i čar njegove komike do- 
šao je do snažnog izražaja. Među 
onima, koji su nastupili u tim glum- 
cima, imade ih više i takvih, koji su 
stvorili zaista prave umjetničke krea- 
cije. A. 


SVF\KO DOBRO DIJETE TREBA DA 
PR/MA NAJLJEPŠI DJEČJI ČASOPIS 

»MA£V MCAHOSTu 

Izvorna novela 


TRAGEDIJA 


IJ dvorištu pr&d kobačem bijaše danas osobito 
živo. Purani, morske kokoške (biserke), pijetli i 
pitome kokoši, guske i patke zasitiše se obilne 
hrane bogatog gospodara. Kako ih nije tištila 
briga za ,prehranjivanje, a inače su živjeli u miru, 
to su se dosađivali. Uto se morska kokoška do- 
sjeti, da je jednom vidjela, kako su ljudi birali 
najljepšu djevojku i nagradili izabranu ljepo- 
ticu, pa pomisli, da bi bilo zanimljivo, kada bi se 
i perad povodila za ljudima. Sva razigrana tom 
pomisli, stade revno priopćivati druzima i druga- 
ricama, čega se dosjeti. Dokoni njeni drugovi, 
koji su čeznuli za zabavom, jer ih je Ubijala do- 
sada, prihvatiše listom njezin prijedlog. Počelo se 
živo raditi i uvelike pripravljati izbor pernate lje- 
potice. 



ZA ČAS SVI MUKOM ZAMUKNUŠE . . . 


Upravo kada se spremaše na glasanje, doletio 
iz susjednog perivoja divotni paun. Ne zna se, 
tko mu je priopćio natjecanje u dvorištu za perad, 
no doletio i on, i svi se zapanjiše od čuda. Po- 
nosno noseći grimiznO' modru glavicu, urešenu 
perjanicom od dvadeset i četiri pera, podigao on 
repno perje i raširio poput lepeze, pa ušetaO' u 
prostrano dvorište. 

Začas svi mukom zamuknuše. Ni pijukanja ni- 
otkuda. 

Paun, zadovoljan utiskom, što ga je učinio, 
stade se još više šepiriti. Sunce ždraknu i njegovo 
se perje zablista u svim bojama duge: krunasta 
glavica, vrat i prsa grimizno modra, leđa zelena 
i perje na kraju bakrene boje, krila smeđa poput 
orahovine, na kraju crno bijelo jprugasta, pa 
repno perje divno išarano i ukrašeno zlatnim 
očicama. 

Jest, paun bijaše zaista prekrasan. Znajući i 
sam da je lijep, hodao je ponosno po suncu. 


Ostala se perad međutim snašla, pa uze živo 
kokodakati, pijukati, puckati i gakati. Šuškanje 
napola zabrinuto, napola zagrižljivo ide od jednog 
do drugog: »Tko ga pozva?!« 

Napućio se puran: 

»Nije baš ružan, ali je odvratno uobražen. Kako 
se šepiri, kao da je zaista najljepši, a mi sama 
raja. Mrzim takvu nadutost i ne ću glasati za 
njega. Mogao bi misliti, da je zaista divotan. 
Glasat ću radije za staru žutu kokoš, koja tamO’ 
u kutu mirno sjedi i ničemu se ne nada.« 

Zagakala guska: 

»Gle uoibražena pauna! Goropadan je, ohol i 
tašt. Misli, da če sve nas nadmudriti. Ali što će 
mu krasota, kad je glup? Uostalom vidjela sam 
i ljepših ptica. Ima li krasnijeg perja od bijelog? 
Ljepšeg kljuna od ižutog? Ne ću ni ja glas svoj 
dati za njega!« 

Razvikala se patka: 

»Paun? Istina, on je od neke izazovne ljepote, 
ali hod mu je traljav. Šepelji katkada, da ga je 
upravo mrsko gledati, pa vrijeđa oči. Osim toga 
je pun samoga sebe. Ne, ne ću glasati za njega.« 

Raskukurijekao se pijetao: »Svi gledaju pauna. 
Pa? Zar je on ljepši od mene? Nipošto! A po- 
nosniji? Ni to nije. Tko me jednom vidio u pra- 
skozorje na vrhu smetišta i čuo, kako kukurije- 
čem suncu pozdrav, taj će rado priznati, da nema 
ljepše i ponosnije ptice od mene. Zato je najbo- 
lje, da glasam za sebe samog.« 

Razgalamila se morska kokoška: 

»Što će paun ovdje? Misli, da je lijep, ali na 
čast mu ljepota! Čim se oglasi, hvata ljude i živo- 
tinje groza, tako mu je glas oštar i neskladan. 
Nipošto ne ču glasati za njega. Ionako se ponosi 
od nas.« 

Međutim se divotni paun i nadalje šepirio i ne 
sluteći, da mu drugovi kroje neugodno iznena- 
đenje. Pokazivao se sa svih strana, kao da je 
htio reći: »To je prava ljepota! Evo nagledajte 
se, pa ćete me znati i cijeniti.« Uvjeren da će po- 
bijediti, šetao se ponosno i ne obazirajući se ni 
na koga. 

Obavilo se glasanje. 

Najviše glasova palo je na — žutu kokoš. I 
ona se silno uzradova i malne šenu umom. Ras- 
kokodakala se kao nikada prije, a bome i uzoho- 
lila: 

»Gle gle, ja sam dakle najljepša! Tko bi mi- 
slio? Yox populi! Drago mi je, da su otkrili moju 
ljepotu, prije no što mi je umrijeti. Naskoro će 
pisati novine o menj, pa će me možda i u filmu 
prikazati.« 

Paun, koji je dobio samo jedan glas (za njega 
je glasao neki strani gost, koji je doletio s da- 
leke močvare i sam se nije natjecao), razbijesnio 
se silno, pa se razvikao: 

»Bagro neuka! Nitkovi jalni! Nemaju pojma o 
pravoj ljepoti! Žao mi je, što sam došao među 
vas. Jedan jedini glas! I to- meni! Mojoj vrsti 
divio se već Aleksandar Veliki i cijela kulturna 
Grčka za vrijeme Perikla! Ne vidite li, da me 

sama priroda uresila krunom, da što više istakne 
moju ljepotu. A vi, neznalice kukavne, gradite 
se kao da sam vam ravan.« 

Njemu odgovori gnjevno svadljiva morska ko- 
koška: 

»Prčiš se, a nemaš za što! Šta Aleksandar Ve- 
liki? Šta kulturna Grčka? Čudili se tebi kao sve- 
mu, što je novo. A to je ta tvoja slavna uspo- 
mena! Ja naprotiv imam se čime ponositi: Moje 
prababe bijahu sestre Meleagerove. Neutješljive 
jcada im umre brat, bijahu pretvorene u morske 
kokoške i perje im postade kano poškropljeno 
suzama. Zato nas i zovu biserke. Vidiš, otuda 
imam i više pameti nego ti.« 

Javila se guska: 

»Pa i ja se imam čime ponositi. Zar nismo upo- 
zorile Rimljane svojim gakanjem na opasnost i 
spasile Kapitol i Rim? Ali paun toga ne zna, jer 
u njegovu malu glavicu ne stane mnogO' pameti.« 

Dodala patka: 

»Ej da nije šuplja!« 

Slušao puran sa strane čekajući zgodan čas, 
da se i on umiješa. 

Paun povrijeđen u svojoj sujeti i ponižen u 
svom ponosu, razgoropadi se i napadne svom sna- 
gom svoje suparnike. Udarao nemilosrdno oko 
sebe, dok ih nije rastjerao. Sad se umiješao pu- 
ran. Napućio se silno i strahovito navalio na omra- 
žena pauna. S njim se poveli i ostali, ohrabreni 
snažnim nasrtajem puranovim. Paun se junački 
branio. Krasno njegovo perje, iščupano bez ob- 
zira, letilo na sve strane. Puran je sve žešće na- 
valjiva na njega i najednom mu jakim udarcem 
kljuna usred tjemena raspolovi lubanju. 

Paun je užasno zakriknuo, zateturao pa se 
srušio. 

Žuta kokoš, koju je nenadana sreća razblažila, 
ražali se nad njim i zaplače: 

»Aoh nesreće! Ubiše pauna! Ubiše najljepšu 
pticu!« 

Patka, koja bijaše dobra srca, zajeca: 

»Zaista najljepšu pticu! Pogledajte ovo krasno 
perje, ovaj divni vrat — imali ikoga u nas, tko 
se može dičiti takovom ljepotom? Sad tek vidim, 
kako je lijep, i žao mi je, što nisam glasala za nj!« 



ČETIRI EVANĐELISTA 
Izradio Ivo Kerdić 


Guska nastavi sva tronuta: 

»Da sam znala, da će on tako svršiti, glasala 
lb ih bila i ja za nj. iBaš mi je žao divne ptice!« 

Pijetao zakukuriče, pa navali na purana: 

»Ti si ga ubio! Kako si mogao pogubiti takvu 
krasnu pticu?!« 

I morska se kokoška javi: 

»Bio je uistinu najljepši između sviju nas. Jao, 
purane, što to uradi!« 

Puran se uzvrpolji: 

»Sad ste najedamput svi za njega. Što? Nisam 
ga ni ja namjeravao ubiti. Zadesilo se, pa eto. 
Priznajem, da mi je žao, što je tako ispalo. No da 
se on nije nadimao i šepirio, glasao bih bio i ja 
za njega, i sve bi bilo pošlo po dobru. Eto, sam 
si je kriv.« 

U kutu stajaše gost sa daleke močvare. Poslu- 
škuje, pa konačno promrmlja: 

»Ispričali se, ne ispričali, oživjeti ga više ne 
će!« I zalepršavši krilima uzleti prema modrome 
nebu. KARLA KOLESARIĆ 


U zbirci naših dobrih romana izašao je ovih dana najnoviji 

Jagoda Tru^olRa: ZEJITKO, roman jedinog đječalca 

Di\>no djelo proslavljene Orvalske spisateljice! 

Broširano 30 Bin Uvezano 40 "Din 

JSiarudžbe prima 

UPRAVA „OBITELJI^, ZAGREB, Trg Kralja Tomislava broj 21 

BROJ ŽENA U SVIJETU OPADA 

Broj žena u svijetu Ibio je gotovo 
uvijek dosad veći od broja muškaraca. 
Prije rata se obično računalo, da je 
u svakoj evropskoj državi tri do če- 
tiri iposto žena više nego muškaraca, 
dok se oipćenito držalo, da je na ci- 
jelom svijetu bilo tri petine žena, a 
dvije petine muškaraca. Sada se me- 
đutim prema statističkim podacima 
vidi, da broj žena naglo pada, čemu 
se imadu tražiti uzroci na više stra- 
na. Jedan od glavnih uzroka jest po- 
sij eratno doba. Poznato je iz povije- 
sti, da uvijek neposredno iza rata 
broj žena statno pada i da se mu- 
škarci u takvo doba rađaju u pre- 
težno većem broju od žena. Tako je 
na pr. u čehoslovačkoj prije rata bi- 
lo za 34.000 žena više nego muških, 
a godine 1921. taj broj je već pao za 
ciglih 1 i po posto. Iako je pučan- 
stvo samo po sebi počelo rasti kao i 
u svim drugim državama, ipak je broj 
Žena u čehoslovačkoj tada iznosio 
samo 25.000 više od muškaraca. I što 
se više udaljujemo' od rata, sve više 
raste omjer u broju žena i muškaraca 
u korist posljednjih. Tako je g. 1931. 
broj Žena u čehoslovačkoj iznosio 
već 12.724 manje od muškaraca. 

A zašto ta pojava nastupa uvijek 
poslije rata? Rat o'bično do dna pro- 
mijeni uvjete života, pa to naročito 
pogađa ženu. Derutne poslijeratne 
prilike nagone i ženu na teški rad, 
koji vrlo često nađmašuje njezine fi- 
zičke sposobnosti. Konjunktura, koja 
povodi za sobom pretjeranu industri- 
jalizaciju, u velikoj mjeri daje zgode 
i ženi,jda teško fizički radi, na što je 
sile teške obiteljske prilike. Ovaj ra- 
zorni rad dovodi za sobom nestašicu 
rađanja, kao što je to ustanovljeno 
kob mnogih orijentalnih i primitiv- 
nih naroda, gdje su žene fizički na- 
ročito naporno' zaposlene. Kako na 
rađanje i uzrast žena neobično mno- 
go djeluje industrijalizacija, u kojoj 
su i žene uposlene, a gdje se također 
iziskuju od žene nadčovječje tjelesne 


SVILE 

tkanine za pranje 
svih vrsta za 
ljetne haljine, 
uvijek najveći izbor 
kod 

Pomodne ku(e 

Hađićeva ulica broj 1 


snage, nije baš tako nerazumljiva po- 
java, da broj žena u ovo naše doba 
naglo pada. 

Zasad je teško predvidjeti, kako 
dalekosežne posljedice može ova po- 
java imati za iljudsko društvo, ako se 
smanjivanje broja ižena nastavi istom 
progresijom, kojom je počelo. Premda 
će to dobro utjecati na to, da ne bu- 
de prevelikog broja neudatih žena, 
ipak bi moglo izazvati suprotno zlo, 
da će ostati mnogo neoženjenih mu- 
škaraca. 

Međutim sve to ne bi trebalo ni- 
koga zabrinjavati, kad bi spomenuti 
brojčani podaci doista prikazivali sa- 
mo čehoslovačku. No oni su približno 
jednaki u svim evropskim državama. 
Onda nije čudo, ako se govori o 
osjetljivom opadanju pučanstva u 
evropskim, naročito zapadnim drža- 
vama, Ikoje se to manje osjeća, što 
dalje idemo na istok Evrope. Nema, 
sumnje, da je i ovu kao i svaku ža- 
losnu pojavu u ljudskom društvu iza- 
zvala nesređenost, koja se u ovom slu- 
čaju očituje u tome, što žena ne za- 
uzima onaj položaj, koji joj po nje- 
zinoj prirodi pripada. R. T. 

Kućanstvo 

Kako se njeguju palme. Skoro sva- 
ka domaćica voli cvijeće, a neke drže 
naročito palme. Palma je tropska bilj- 
ka, ali za to ipak ne trpi toplu pro- 
storiju. U takvoj se prostoriji počnu 
sušiti vršci lišća, pa palma može i 
uginuti. Palma ne uspijeva nadalje ni 
u prašnoj sobi, u kojoj je suh zrak. 
Nju možemo zimi držati i u neloženoj 
sobi, samo ako u njoj iznosi toplina 
6 do 8° Celsijusa. U takvoj sobi pal- 
ma ne raste, već miruje. ZatO' se i 
ne smije često zalijevati, već samo 
toliko, da se održi na životu. No po- 
što palma voli vlažan zrak, treba nje- 
no lišće češće prati mlakom vodom. 
Svakih četrnaest dana oprat ćemo 
lišće mekom spužvom, namočenom u 
sapunici. Tako radeći odstranit ćemo 
prah i uši. Odmah iza toga poštr- 
cat ćemo palmu čistom i mlakom vo- 
dom. Oboljele ćemo palme presaditi 
u proljeće u dobru zemlju. Tom će- 
mo prigodom odrezati sve trule žile, 
pa ćemo palmine žile naprašit' sitnim 
prahom drvenog uglja. Za presađi- 
vanje najbolja je smjesa od dva dijela 
dobre vrtne zemlje pomiješane sa 
jednim dijelom komposta i jednim di- 
jelom pijeska. Palme ne vole jako 
sunce, zato ih treba preko ljeta dr- 
žati većinom u hladu. Što, se tiče za- 
lijevan ja, valja imati na umu ovo: 
Ako palma tjera lišće, onda se re- 
dovno i puno zalijeva, ali istom onda, 
kad opazimo, da se zemlja posušila. 
Miruje li palma, onda se zalijeva 
vrlo malo mlakom vodom. Mnoga 
palma strada na žilama baš radi pre- 
obilnog zalijevani a, zato je u tom 
slučaju treba presaditi i osloboditi je 
trulih žila. Ovo je vrlo često povod, 
da se suše vršci lišća. I. S. 

Kiseo kupus. Mi svi znademo vrlo 
dobro, što vrijedi kiselo zelje u na- 
šem kućanstvu. Ta bez njega nema 
zimi na selu ni jedne kuće. Ali se 


kiseo kupus puno troši i u grado- 
vima. Čujmo, što 0 tom piše gđa 
Mistres Frederik, poznati američki 
autoritet u kuhinjarstvu. »Kiseo je ku- 
pus delikatesa i za odlični svijet, pa 
se zato mora nalaziti i u najfinijim 
hotelima. A zašto? Jer je on naj- 
zdravija hrana. Slatko je zelje bo- 
gato raznim hranljivim materijama, 
koje su vrlo važne za stvaranje i ja- 
čanje kostiju, ali kiselo još osim toga 
pruža našem tijelu vrlo mnogo vita- 
mina. Njim se jača i pospješuje pro- 
bava, ono uništava bakterije u našem 
tijelu, te je ujedno izvrsno sredstva 
proti nekim bolestima. Kiselim se ze- 
Ijem podražuje tek, a nije teško u 
želucu, kao što su to mnoga druga 
variva. Jede se ili s mesom ili bez 
mesa. Uopće se drži, da je kiselo ze- 
lje izvrsno jelo sa svinjskim mesom, 
ali je vrlo dobro jelo i sa goveđim 
plućima, guščetinom i pačetinom. Pa 
i pomiješano sa grahom zdravije je 
i tečnije od samog graha. Osobito je 
hranljivo i tečno sa svinjskim rebar- 
cima, bilo friškim ili suhim. — I ku- 
pusni je rasol vrlo zdrav i povoljno 
djeluje na tek. Stoga se preporuča 
prije jela rade popiti jednu čašicu 
rasola mjesto likera ili rakije. Osim 
toga je kiseo kupus vrlo jeftina hra- 
na, pa i to nije na odmet. Tako zdra- 
va hrana, puna vitamina, obnavlja ci- 
jelo naše tijelo. U koga je zdrava 
krv i u koga cirkulira pravilno, taj 
postaje jačim i otpornijim. U toga 
lice dobiva naravnu ljepotu, zdravu 
rumenu boju i sjajne oči. Tko jede 
kiseo kupus, taj ne treba nikakvih 
sredstava za poljepšanje, a ni za po- 
mlađivanje.« I. S. 

Majka i dijete 

Dječji zubići počnu često rasti već 
iza šestoga mjeseca, no ne mora to 
biti. Ima posve zdrave djece, kojoj 
počnu zubići rasti tek pri kraju prve 
godine pa i u trinaestom ili četrnae- 
stom mjesecu. Kad probijaju zubi, di- 
jete je nemirno, ali temperaturu ne 
dobije dijete od toga, nego uvijek 
od kakve druge bolesti, koja se pri- 
druži. 


KREVETI željezni, mjedeni i osta- 
lo čelično pokućtvo nabavit ćete 
najsolidnije i najjeftinije kod proiz- 
vađača : 

FILIP BAUM, ZAGREB 

Tel.83-B0 1.OežmanaUPFolazTuštianac) 


TORBICE 

IF -U. 2S 3r- aSoTr č e z i 

u svim veličinama 

TORBE Zl SPISE (IKTENTASE), NOVURKE, TORBICE 

za dame i sve vrsti kožnate robe 
Sada: 

IVova zgrada Zaklade, 
ugao Ilice i trafuna Jelačića. 

Dijete s tvrdom stolicom neka sva- 
kog jutra i svake večeri ispije čašu 
veoma zaslađene vode. To je bolje od 
sviju ljekarija, na koje nije dobro 
da se organizam nauči, jer tada bez 
njih uopće ne će pravilno da funk- 
cionira. 

Nesloga majke i oca pred djetetom. 

Ima obitelji, u kojima se nažalost 
muž i žena ne slažu onako, kako bi 
to trebalo. To je zlo, koje treba 
uzajamnom strpljivošću i uviđav- 
nošću umanjivati i nastojati ukloniti, 
da opet zavlada potrebni porodični 
sklad. Međutim veliko je zlo, ako se 
i djeci daje prilika, da opažaju ne- 
sklad između oca i majke. Tomu bi 
pogotovu i otac i majka, ako ljube 
svoje dijete, morali nastojati izbjeći. 
Nevinom djetetu ne bi se smjela smu- 
ćivati duša. Međutim mnoge majke, 
koje u prvom redu treba da misle 
-na dijete, ne paze na to. Ima takvih 
neopreznih i nepromišljenih matera, 
koje pred djecom znadu mužu sva- 
šta predbacivati, nazivati ga raznim 
pogrdnim nazivima i svakakvim rije- 
čima psovati. Isto tako ima otaca, ko- 
ji tako čine ženi. Za Boga, ne činite 
toga! Mislite na svoju djecu! Osobito 
vi, majke, budite promišljene, pa ne- 
mojte o njihovu ocu pred njima go- 
voriti nelijepih ili nepohvalnih stvarf, 
bio on nazočan ili ne bio. Barem pred 
djecom se svladajte i vodite ih tako, 
da štuju svog oca, jer im inače odu- 
zimate najvažniji oslon u životu, a 
tim činite djeci i nehotice veliko zlo. 
Jer ako se dijete nauči, da ne štuje 
oca, može se kasnije isto tako de- 
siti, da ne će štovati ni majke. Ako 
mati pred djecom omalovažuje oca, 
dječja duša reagira, pa se to nesvi- 
jesno reagiranje kasnije osvećuje i 
samoj majci, a da se tomu nije ni 
sama nadala. Za sporove između mu- 
ža i žene djeca ne smiju znati, pa 
oboje treba da u djeci uzgajaju što- 


Pranje kose 

Vrlo je važno za njegu kose, čime se ista 
pere, zato valja osobitu pažnju posvetiti 
izboru sredstva za pranje kose. Kao oso- 
bito pouzdan za pranje kose jest 

Shampo - kosoper od Kopriva 




Pravi proizvod nosi zaštitni znak. 
Cijena dvostrukom obroku t. j. za dva 
pranja samo Din 3*-. Pošto tko unaprijed 
šalje Din IO’— dobiva listovnom poštom 
3 dvostruka omota po Din 3*— franko. 

Kaptolska ljekarna sv. Mariji osno- 
vana g. 1599. u Opatovini 7 
VLATKO BARTULIČ, Zagreb, Dolac 
kraj Tržnice 


vanje i prema ocu i prema majci. Lju- 
bav djece prema roditeljima je dje- 
čje životno blago, koje im nema pra- 
vo nitko otimati. 

Jelovnik 

JELA S JAGODAMA 

Jagode su vrlo obljubljeno i zaista 
fino voće, koje se i u kuhinji može 
upotrijebiti u najrazličitijim moguć- 
nostima. Dakako jagode su poslastica, 
pa kako u svakoj obitelji ima takvih, 
koji uživaju u slatkim stvarima, ja- 
gme se za jagodama, kada dođu na 
stol, a onda se i oni drugi pridruže. 
Obično se jagode prirede na stakle- 
noj zdjeli i jedu sa šećerom i slat- 
kim vrhnjem, ili očišćene metnu u 
tučeno vrhnje bilo na duboki tanjur 
za kompot ili u nisku široku stakle- 
nu posudu na nogama. No nas sada 
više zanima, kakva se sve jela mogu 
prirediti s jagodama, pa evo ih ne- 
koliko. 

Okrugljice s jagodama vrlo su fi- 
ne. Prave se iz krumpirova tijesta 
kao i druge takve okrugljice: sipko 
brašno, malo soli, zgnječeni kuhani 
krumpiri, malo masti (ili maslaca) te 
mlakoga mlijeka. Tijesto se mora do- 
bro umijesiti, razvaljati, zatim se raz- 
reže na četvorine, u koje se umotaju 
jagode. Te se okrugljice kuhaju kao 

1 sve druge. 

Umak od jagoda pravi se ovako: 
u glinenu posudu stavi jagode, pospi 
kristalnim šećerom i kuhaj na laga- 
noj vatri, l'im se umakom pospu 
okrugljice od krumpira ili savijača 
od grisa ili kakav naduvak, a kao 
dobra poslastica služe i piškoti s tim 
umakom. 

Kolač od jagoda. Tri žumanjka mi- 
ješaj po sata sa tri žlice šećera u 
prahu, zatim dodaj tri žlice finog pše- 
ničnog brašna i jednu žlicu krumpi- 
rova brašna te otprilike 1 cm limu- 
nove kore. To tijesto metni u oblik 
namazani guščjom mašću (ili masla- 
cem) i posuti brašnom pa ispeci, dok 
ne porumeni. Tada ga namaži s 30 
dkg šumskih jagoda, koje si pomije- 
šala sa 10 dkg šećera, a preko toga 
prelij zaslađeno, tučeno vrhnje. 

Drugi kolač s jagodama. Miješaj 
10 dkg maslaca s 12 dkg šećera i 4 
žumanjka, dok se ne zapjeni. Tada 
dodaj 6 žemlji namočenih u mlijeko 
<bez kore!) i iscijeđenih te napokon 
snijeg od 4 bjelanjka. Tijesto stavi 
u namaštenu tepsiju posutu brašnom 
pa pospi po njem jagoda i peci, dok 
ne porumeni. 

Košaričice s jagodama. Načini tije- 
sto od 16 dkg brašna, 16 dkg maslaca, 

2 žumanjka, 3 dkg šećera, pol pake- 

tića praška za kolače. Kad je tijesto 
dobro, razvaljaj ga i razreži ga na 
male komade, od kojih svaki utisni u 
male oblike za pečenje košaričica pa 
ih na tepsiji peci u pečenjari, dok ne 
požute kaO' zlato. Tada iz tih oblika 
istresi pečenu košaričicu i ostavi da 
ohladi. Dotle peci u istim oblicima 
druge. Kad su sve pečene i ohladile, 
pune se tučenim vrhnjem, na koji se 
naspu jagode. S. A. 



Sa sviju strana 


Rodila petorke. U kanadskom gradu 
Ontario rodila je jedna žena po ime- 
nu Dijou petorke. Djeca su sva žen- 
ska i posve zdrava. Njihova majka, 
kojoj je tek 26 godina, imala je već 
dosada šestero djece. 

Avijatičarka otišla u samostan. Po- 
znata rumunjska avijatičarka Smeran- 
da Brentanu, koja je u Americi pro- 
šle godine na utakmici žena-pilota od- 
nijela prvu nagradu u skakanju pa- 
dobranom, povukla se u samostan. 
Razlog ovoga njezina čina je potpuno 
nepoznat. Sada ima tek 22 godine. 

Žena, koja nikad ne rada samo je- 
dno dijete. U madžarskom selu Bra- 
baš živi seljanka Marija Sekač, koja 
je nedavno rodila petorke. Troje dje- 
ce je od toga umrlo, dok su dva 
ostala na životu. Ona je poznata po 
tome, da je dosada uvijek rodila 
trojke i dvojke, a nikad samo jedno 
dijete. 

Vrijednost velikih gradova u dola- 
rima. Engleski pisac Leo Forest izra- 
čunao' je, koliko bi iznosila vrijednost 
pojedinog tgrada izražena u dolarima. 
Prema toj njegovoj procjeni New 
York vrijedi 30 milijardi dolara, Lon- 
don 26, Pariš 11, Berlin 10, Beč 6, a 
Rim tek 3 i po milijarde dolara. 

Kad bi žene pustile, da im raste 
kosa od rođenja pa do njihove 70. 
godine, onda bi u slučaju, da jednu 
vlas povežu sa drugom, postigle du- 
žinu od 700 km. Žene sa naročito 
dugom kosom polučile bi dužinu od 
1.200 km. 

Filmska glumica kandidat na parla- 
mentarnim izborima. Na slijedećim 
parlamentarnim izborima u U. S. A. 
kandidirat će na listi republikanske 
stranke poznata filmska glumica Ma- 
ry Pickford. Ona je već ponudila 
svoju kandidaturu vodstvu stranke, 
koja ju je primila s oduševljenjem. 

Nevidljive čarape. Engleski tvorni- 
čari čarapa spremaju se da ove go- 
dine puste u promet nevidljive čara- 
pe. Čarape će biti izrađene od naj- 
finije isvile: Osim toga imat će boju 
prema različitim tonovima kože. 


y 14 0 0 d i ti a !• a 1. V. — 20. VI. te 

1. IX. — 15. X. stoji Vas dvadesetđnevni bo- 
ravak u Slatini Radenci. Stan, hrana (obična ili 
dijetna), kupanje, dva liječnička pregleda 
(Rentgen itd.) analiza mokraće i sve takse 
uračunate. Možete si Vi pretstaviti užitak i 
djelovanje na zdravlje, kupati se u čuvenoj 
Radenskoj kiselici? Liječi mnoge bolesti srca, 
bubrega, jetara, želuca, viški tlak, giht, skle- 
rozu, smetnje starosti, kamence, unutrašnje 
žlijezde. Tražite opširan prospekt. Besplatno. 
Kupalište i Lječilište Slatina Radenci, Slove- 
nija. Glavni zastupnik za Zagreb i okolicu. 
Ljubljanska ulica broj 5, Telefon broj 36-31 


Besplatan pogreb 

možete dobiti, ako se začlanite u 
„Posmrtnu Zadrugu Sv. Josipa" uz 
neznatan mjesečni doprinos. Mislite 
za vremena na posljednje stvari. 

Posmrtna Zadruga Sv. Josipa 
Nikolićeva 5, 1. Zagreb, Telef. 84-44 

Za dobru djecu 


(Svršetak} 


MUDRI IVAN 


Ivan pođe kući smijiući se zadovoljno kroz 
brkove. 

* 

Opet je Ivan proživio tri godine u miru i za- 
dovoljstvu, ali jedne noei čuje opet, kako neko 
kuca na prozor. Ivan se probudi, pogleda kroz 
prozor i prestraši se, kad vani ugleda velikog i 
jakog đavla. Đavo kuca i viče. 

»Ivane, Ivane! Izađi malo, imam da ti nešto 
kažem.« 

Ivan otvori malo prozor te upita: 

»A što hoćeš, da mi kažeš?« 

»Naša je Vlada u paklu odlučila, da se sa mnom 
rveš. Ako me ne nadjačaš, morat ćeš vratiti 
sve novce, koje si dobio. Izađi brzo*, da se bijemo, 
jer mi je tu već ihlađnol« 



IVAN I ŽENA UDARAJU PO ĐAVLU 


Ivan razmišlja, razmišlja, zatim se tiho na- 
smije, ali takO', da to đavo ne opazi, pa Teče: 

»Kad već hoćeš da se biješ, imam sina, upravo 
sad u Šumi siječe drva, slabiji je od mene, pa mo- 
žeš s njime da se ogledaš, jer ako se budeš sa 
mnom rvao, jao tebi!« 

»Dobro,« odgovori đavo. te se poveseli, što će 
se rvati sa momkom. Ivan se zatim obuče te 
pođe s* đavlom u šumu. 

Putem pita đavo Ivana: 

»A kako se zove tvoj sin?« 

»BurmilO'. Već dVa tjedna siječe u šumi drva. 
Poći ćemo do njega pa ćete se tamo rvati. On 
sada još možda spava, pa ćemo ga probuditi. 

»Dobro, dobro,« kaže đavo* i sve se veseli, 
kako će se baciti na momka, koji spava, te kako 
će ga lako nadjačati. 

Kad dođoše u šumu, povede Ivan đavla ravno 
do (medvjeđeg brloga, u kojemu je upravo spa- 
vao jaki medvjed. 

»Evo., đavle, tu spava moj Burmilo,« kaže 
Ivan, »idi pa ga tihanO' probudi.« 


Đavo nije ni mogao da uđe u jamu, jer je bila 
zatrpana velikim kamenom, zato upre iz sve sna- 
ge u kamen, te ga gurne u jamu. Kamen pade na 
medvjeda te ga probudi. U taj čas uđe i đavo 
u jamu. U jami je bilo tamno, te đavo počne 
da viče: 

»Ustaj, Burmilo-, pa da se ogledamo!« 

Medvjed je bio srdit, što su ga probudili', digne 
se na zadnje noge, prednje ispruži da dočeka 
protivnika. Tek što je đavO' došao bliže, uhvati 
ga medvjed u šape te ga stane iz sve snage gnje- 
čiti. Đavo se htjede istrgnuti, ali medvjed ne će 
da ga pusti, već ga još više vuče po kamenju i 
korijenju, što je bilo u jami. 

Đavo već i moh: 

»Pusti me, ne ću više da se rvem.« 

Ali medvjed ne sluša. 

»Pusti me,« moli op^t đavo, »ne ću već ni 
novaca.« 

Ali međvjeiđ ga gnječi, te gnječi . . . 

Ivan malo posluša, što se u jami događa, za- 
tim prikrije jamu velikim kamenom, nasmije se 
i pO'đe kući. 

Đavo se ipak nekako medvjedu istrgne, te sta- 
ne bježati. Htio je da izađe iz jame, ali je ona 
bila izvana zatrpana kamenom. Medvjed ga 
uhvati za nogu te počne da ga -opet gnječi. Đavo 
moh, neka ga pusti, ah ništa ne pomaže. Naje- 
damput napne đavo svu svoju snagu, istrgne se 
iz medvjeđih šapa, skoči k izlazu, gurne kamen, 
izađe napolje te pobjegne u pakao. Burmilo se 
oblizne, zijevne pa opet legne da spava. 

Kad đavo dotrči u pakao, stane pripovijedati, 
kako- se borio s Ivanovim sinom. 

»Još dobro,« kaže, »da je bio sin, jer da je 
bio sam Ivan, sijgurno se ne bih živ vratio-.« 

Đavli su se savjetovali, savjetovah, kako da 
nadmudre Ivana, te napokon odluče, da za tri 
godine pođe najmudriji đavo, te ako Ivana pre- 
straši, morat će vratiti sve novce. 

* 

I opet prođu tri godine. Ivan je još bolje živio. 
Kad je jednog dana sjedio pred kućom, dođe 
najednom k njemu đavo. 

»Što si došao?« pita Ivan. 

»Naša vilada u paklu poslala me, da te prestra- 
šim. Alko se prestrašiš, vratit ćeš nam sve svoje 
novce,« odgovori đavo. 

»Dobro,« reče Ivan, »ali i ja ću tebe stra- 
šiti. I stane razmišljati, kako da đavla prestraši, 
te bi ga zauvijek prešla volja da ga napastuje. 

»A ko će koga prvi?« pita đavo. 

»Pa pokušaj ti mene prvi,« odgovara Ivan. 

Đavo počne: 

»Znaš Ii ti, Ivane, da ćeš umrijeti? Ne bojiš se 
smirti?« 

»Ne bojim se,« odgovoiii Ivan. 

»Znaš, što će biti s tobom poslije smrti?« pita 
đavo. 

»Što bud^, to će i biti,« odgovori Ivan. 

»Znaš, da će te po< smrti probadati rogovima i 
rezati noževima na komadiće? Što, ne bojiš se?« 

»Ne bojim se. A'ko mora tako đa, bude, da me 
izbodu te razrezu ua komadiće, pai neka bude,« 
kaže Ivan spokojno. 

»A ne bojiš se, da će te peći na rasipailjenom 
ražnju i okretati, da ‘se sa svih strana ispečeš?« 

»Pa što!« odgovori Ivan, »to je dobro, bit ću 
barem svagdje jednako ispečen.« 

»A znaš, da će ti na drugom svijetu dati da pi- 
ješ vrući sumpor i smolu? Sad se već sigurno 
bojiš?« pita đavo. 

»Ne bojim se! KakO' ću moći da to pijem, kad 
ću već biti i ispečen? Pa kad bih i morao piti, i 
tome bih priviknuo.« 

Kad je đavo uvidio, da Ivana nikako ne može 
prestrašiti, reče: 

»Sad ti straši mene! Ali ako me ne prestrašiš, 
dat ćeš nam sve svoje novce.« 

»Dobro,« kaže Ivan, »samo pričekaj, dok mi 
žena donese ručnik.« I reče ženi, đa donese iz 
kuće ručnik. 

»Čemu to?« upita đavo. 

»Zato, da ti oči me iskoče, kad se prestrašiš.« 

»Dobar si ti čovjek, Ivane,« reče đavo, a u sebi 
pomisli: »Glupane, sad me više ne ćeš prestrašiti!« 

Ivan uzme ručniik, čvrsto zaveže đavlu oči, uzme 
roigulje, a njegova žena valjak te počeše đavla 
strašiti. Udarali su ga sve, dok nije počeo moliti, 
da ga puste, i zaklinjati se, da će zauvijek pustiti 
Ivana u miru i da ne će više nikada doći. 

Ivan ga pusti. Đavo pobjegne i nikad više nije 
Ivana napastovao. Ivan je dobro' gospodario, ži- 
vio u izoibilju i smiješio se kroz brkove, kad se 
sjetio, kako. je đavla prevario. 

Iz „Potkarpatskih priča“ 

Sakupio BORIS MARTINOVIČ, preveo JAN SPURNV 

DVIJE HILJADE METARA VISOKO 

U Švicarskoj dvije hiljade metara visoko po- 
stoji škola, gdje se na čistom zraku u prirodi 
odgajaju djeca iz svih krajeva svijeta. 

Djeca od 4 do 14 godina tu su dobro došla. 
Sve zemlje šalju ovamo svoje najsretnije. Tu se 
čuju svi svjetski jezici. Tu je ostvaren raj na ze- 
mlji, dječji raj, gdje djeca postaju nesamo zdra- 
vija i sretnija nego razboritija i bolja. U tom 
svijetu nepromijenjenih brda, pod vječitim mije- 
nama neba, u kristalnoj atmosferi — u blizini 
Boga — kako djetinja duša postaje lijepa, jaka! 

Utisci, što ih svaki dan primamo, izobražavaju 
nas možda više nego škola i pouka, nego razgo- 
vor, knjiga i čovjek. Priroda oko nas, priroda kao 
učiteljica, otvoreni svijet pred očima, kako u 
takvim prilikama postaje iz djeteta čovjek! Je- 
dina je žalost u svoj toj krasoti, da je samo ma- 
lenom broju djece otvoren taj raj;. . . 

Ono, što je u gradskim školama problem, naime 
odgojiti u isti mah tijelo i duh, taj problem rije- 
šen je u ovoj školi sam od sebe. Kultura duha, 
kultura tijela — sve to slijedi iz života samoga. 

Kad djeca jednom ponarastu i kad siđu sa tih 
vrhunaca među nas u dolinu, oni nam dolaze kao 
vjesnici ljepše budućnosti i kao nosioci čišćeg 
života. 


kod kupnje novog foto aparata 

KODAK JUNIOR 620 

sa anastigmatom f. 7, 7. 

Uz predaju kupona, koji se 
dobiva u svakoj fototrgovini, 
plaćate umjesto Din 490*— 

samo dinara 390*— 

Ta jedinstvena prilika važi samo 

do 15. juna 1934. 

upotrebljavajte uvijek KODAK Verichrome film ! 

Raspitajte se za obročnu otplatu kod 
svoga fototrgovca. 

. 

.. iua. br. 33.536 
ui. 2. 

Jteljica R. V, 

Čudna želja. Tamničar (na smrt 
osuđenome); »Imate pravo izreći svoju 
posljednju želju, da vam se ispuni.« 

O suđem i: »Prije nego poginem, 
htio bih još naučiti japanski.« 

Na koncu školske godine. Đak: 
»Držim, gospodine profesore, da ipak 
misam zaslužio ocjenu, što ste mi je 
dali!« 

Profesor: »Imate pravo. Ali jer 
ne postoji slabija, što sam mogao 
učiniti?« 

U restoranu. Gost: »Molim vas, 
konobaru, je li to pečenje teletina 
ili svinjetina?« 

Konobar: »Zašto? Zar vam ne 
prija?« 

Gost: »Ne.« 

Konoba r: »No onda vam može 
biti posve svejedno, što je...« 

Među zaručnicima. I d a: »Pa i ti si 
se, Tomi, naučio pušiti!« 

Toni: »Da u vojsci, draga Idol 
Tamo svi puše.« 

Id-a: »A zar nema i odjela za ne- 
pušače?« 

Izum. A.: »Ja sam ti, prijatelju, 
izumio, kako se od krumpira pravi 
mast!« 

B.: »Nemoguće — a kako to praviš?« 

A.: »Jednostavno. Dajem krumpir 
svinjama, da ga jedu, a kad se uto- 
ve, koljem ih i eto tako dobivam 
mast.« 

Poznanstvo. O n: »O, mi se već du- 
go i dobro poznajemo.« 

Ona: »Oprostite! Ne sjećam se — 
otkuda?« 

On: »Ta mi smo prošle godine na 
Jelaičićevu trgu jedamput zajedno če- 
kali na tramway.« 

Mršavi i debeli. Mršavi: »Biio bi 
pravedno, da plaćamo vozarinu na 
tramwayu prema našoj težini.« 

Debeli: »Onda se vi ne biste ni- 
kada vozili. Jer tramwayskoj upravi 
se ne bi nikako isplatilo, da i vas 
vozi!« 

Iskreno. P r v a: »Držiš li, da Hil- 
da ima mnogo neprijatelj ka?« 

Druga: »To ne. Ali je dosta i 
to, da je njezine prijateljice mrze.« 


Tko je poludio? A.: »Slikar Maza- 
iić je poludio. Sve je svoje slike raz- 
rezao i uništio!« 

B.: »I zato vi velite, da je poludio? 
— Vi ste poludili!« 

Nesretnik. »O, kako sam nesre- 
tan,« uzdisao je neki danguba, »kad 
za ove vrućine radim, onda sam silno 
žedan, a kad sam žedan, onda opet 
ne mogu raditi!« 

Nemoguće. A.: »Molim te, uzajmi 
mi sto dinara.« 

B.: »Ne mogu.« 

A. : »A zašto ne?« 

B. : »Zato ne, jer tebi novce dati, 
to je baš tako, kao da bi živu ribu 
u Savu pustio, pa je onda nakon ne- 
kog vremena išao tražiti.« 

Utjeha. »Joj meni, joj! Kaj bum ja 
sada ze svojom ženom i djecom?« — 
jadikovao je seljak, komu je dan pri- 
je izgorjela kuća. 

»A kaj toliko cviliš?« reče mu su- 
sjed, tješeći ga, »em to nij’ svaki dan!« 

Priznanje. Majka (kćeri, koja je 
bila sa svojim dragim na samo): »No, 
je li ti Pero priznao ljubav?« 

Kćerka: »Još i više, majko!« 

Majka: »Kako još i više?« 

Kćerka: »Priznao mi je’ sve svoje 
dugove!« 


Š JI H 

Problem broj 22 



Mat u 2 poteza. (Barulin i Issaeff, — 

Moskva) 


đ vajtt 


1. Što je »sabor na Bilinu polju«, o 
kojemu je govora u povijesti Bosne? 

2. U cavtajskoj se crkvi matici na- 
lazi prekrasni Božji grob, djelo hr- 
vatskog slikara Vlaha Bukovca; ko- 
me ga je umjetnik posvetio? 

3. Kada je Petar grof Zrinski po- 
stao banom Hrvatske? 

4. Kada su se Zrinski i Frankopan 
uputili u Beč da se pomire sa Leo- 
poldom I. 

5. Gdje se časti Gospa Dolorita? 

6. Koji je slikar naslikao slike po 
bistričkim arkadama. 

7. U čiju je čast nazvan antilski 
otok Gaudeloupe? 

ODGOVORI IZ PROŠLOG BROJA 


1. Napuljski kralje Ladislav, izabran 
za hrvatskog kralja, a uvidjevši, da 
ne će moći kralj evati u Hrvatske;, 
proda 1409. godine: Zadar, Novigrad, 
Vranu, otok Pag, pa svoja prava na 
Dalmaciju, kao hrvatskog kralja. Mle- 
tačkoj republici za 100.000 dukata. 

_ 2. Kada je g. 1463. nahrupila na 
bosnu turska vojska, bi obrana Bc- 
bovca, najjače bosanske tvrđave, po- 
vjerena vojvodi Radaku. Ovaj lažni 
katolik, a potajh bogumil, preda radi 
Častohleplja Bobovac, »ključ Bosne«, 
bez DO ja i otpora, Mahnut paši na 
dan 19. svionja. 

3. U 1643. godini propalo je Bosan- 
sko kraljevstvo. Ali ove godine udar: 
na Turke u Bosni madžarski i hrvat- 
ski kralj Matija Korvin te im pre- 
otme sjeverne i zapadne bosanske kra- 
jeve. Od njih osnuje Srebieničku i 
Jajačku banovinu. 

4. Hrvatska banica grofica Kata- 
rina Zrinska umrla je 6. studenoga 
1673. satrvena preteškom nesre'ćom, 
što se survala na njezin rod i narod. 
Umrla je u samostanu u Grazu. 

5. Kapetani su hrvatskih jedrenjaka 
zvali, poticali, sokolili i zapovijedali 
brodskoj posadi riječju: »Djeco!« 

6. August Šenoa, hrvatski književ- 
nik, pjeva 0 moru u pjesničkim pri- 
povjetkama: »Vinko Hreljanović«, 
»Dva Dujmovića« i »Propast Venecije«. 

7. Srpski je književnik Šćepan Mi- 
trov Ljubiša opjevao pomorski viški 
boj iz 1866. u pjesmi »Boj kod Visa«. 


DOBRIJAN NA MORU 



Na more je pošo 
naš Dobrijan stari, 
po obali šeta 

ništ ne mari. 


Ali mu za konop 
noga je zapela, 
u more se sruši 
hitro kao strijela. 


I bio bi jadnik 
izgubio glavu 
i nesretno svoju 
završio slavu. 


Ali eto stiže 
jedan mornar mladi, 
pa slavnoga čiku 
gle — iz mora vadi. 

SLOGOVNI MOZAIK 

Le — lje — mo — na — nju — po 
— pra — sa — ta — taj — te — tra 
—u va — vo — ži — ži — že. 

2 13 poiar 

1 16 žene koje peru rublje 

3 4 (misterija 

6 15 neugodan miris (dat.) 

18 8 mlado od dom. život. 

14 5 pali! gori! 

7 11 prijedlog 

1 294 doručak 

10 17 *da/h (vok.) 

U svako polje do-laizi po jedan od 
zadanih slogova tako da nastanu opi- 
sane riječi. Svi slogovi od 1 — 18 daju 
jednu rečenicu od Oscara Wilde-a. 

»Do — De« 


ODGONETKE IZ BR 16 

1. Brojčanica. S6634644 — 4 

5 4 36468 —1 2 3 78757 — 5 
76 5 48 3 2 — 45576535 — 5 
8343476 — 62681287 — 7 

6 7 3 8 4 4 1. 

2. Šarada. Tvor — Nica = Tvornica. 


ISPADANJE 
KOSE 

bolesti kose, tje- 
mena, prhuti, svrbež 
itd. nestaju sigurno 
i brzo. Kosa opet 
poraste, korjen kose 
ojača upotrebom 

• BILJEVNE . 

ISCRPINE 
KOPRIVA 

Cijena 1 bočici 
Din 20*— Proizvađa 
i stavlja u promet stara, god. 1599. osno- 
vana K A PTOL S KA ljekarna SV. 
MARIJE, Zagreb. Dolac kraj Tržnice, 
ljekarnik Vlatko Bartulić 

'■ JP. ' " ’? 




SKUPINA UČESNIKA SVJETSKOGA MLJEKARSKOGA KONGRESA U RIMU 
nakon otvorenja kongresa 30. travnja o. g. Na slici su izaslanici zadrugarstva iz Jugo- 
slavije i Čeho slovačke 


umiiiiiiiiiiiiiiiiiiiiiiriiiiiiiiiiiiiiiimiiiiiiiiiiiitiiiimiiiimiiiiiiiniiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiliiiiiiiiiiiiiiiiiiiiiiu 



UZAJAMNO OSIGURAVAJUĆE DRUŠTVO ] 

OsnovanogodinelOOO. uLjubljani = 

Kao takovo jest potpuno naše domaće društvo i jedino utemeljeno strogo na principu = 
uzajamnosti, zato pruža potpunu garanciju osiguranicima. — PRIMA: u osiguranje ne- S 
kretnine i pokretnine protiv šteta oa požara i groma, staklo, staklene nloče i zvona protiv = 
šteta puknuća i rasprsnuća, te osiguranja protiv provalne krađe. ŽIVOTNA osiguranja u E 
svim kombinacijama, miraz djeci, preskrba za starost, te pučka osiguranja bez liječničke E 
pregledbe do Din 20.000. — Tražite prospektel — Sve uz najpovoljnije uvjete. E 
Pouzdan! zastupnici primaju se uz dobre uvjete. = 

Sve upute i obrazloženja davaju: E 

PODRUŽNICE odnosno GLAVNA ZASTUPSTVA: | 

Zag^reb« Starčevićev trg broj 6. — Telefon broj 25-57 S 


Palača Uzajamnog ostg. društva 
u Ljubljani 


Beograd, Vaše Čarapića ulica broj 10 Sarajevo, Vojvode Stepe Obala broj 42 

Split, Ulica 11. puka broj 22 Celje, Vodnikova ulica broj 2 

Qlavni zastupnici u svim većim mjestima naše države kao / mjesni povjerenici 


TiiiiiiMiiiitiiniiitiittiiiiiiiiiiiiiiiiiiiiiiiiiiiiiiiiiiiiiiiiiiiiiitiiiiiiiiiiiiiiiiiiniiiiio**^*^********************************************************^**^***************************************^ 


Ilustrovmi tjednik ,i‘bitelj“ izlazi sv, ke nedjelje. Pretplata 30 Din na tri mjeseca, za inozemstvo 4 dolara godišnle. Pretplata se plaća unaprijed. 
Rukopisi se ' ne vraćaju. ,0^itelj^ izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik ^Obitelji* 
Zagreb, Trerdcova /. Adresa uredništva i uprave ^ Obitelji* : Zagreb, Trg Kralja Tomislava 21. Telefon 64-17. Cek. rač. pošt. šted. br. 33.536. 
.Obitelj* se tiska u Tiskari Narodnih Novina u Zagrebu. Za tiskaru odgovara V. Kirin, Zagreb. Deželićeva ul. 2. 

Slika na naslovnoj strani: HoslarvaCka narodna nošnla. ^ CJdte/Jica R. V. 







Sa svjetskog 
mljekarskog kongresa 
u Rimu i Milanu 

od 30. travnja do 12. svibnja 


Lijevo : 

JEDNA SIR ARSKA 
OBITELJ IZ OKOLICE 

gorgonzole 


Dolje : 

UČESNICI 

SVJETSKOG 

mljekarskog 

kongresa IZ 
JUGOSLAVIJE NA 

milanskom 

VELESAJAIU 


Gore : 

DOČEK 
MJEKARSKIH 
KONGRESISTA u 
CASETTA MATTEL 
SELU S UZORNOM 
STAJOM ZA PRO‘ 
IZVODNJU HIGI- 
JENSKOG MLIJEKA, 
KOD RIMA 
(Na slici mljekara) 

5- e slike 

foto Dr Vj. Goitan 


Gore : 

GORGONZOLA, 
MJESTO KOD 
MI. ANA, odakle 
JE POTEKAO SIR 
„GORGONZO L A' 


Lijevo : 

SVINJCI U OBLIKU KUĆICA ZA 500 
SVINJA SIRARSTVA GALBANI 
U CASALE CREMASCO KOD MILANA 


TALIJANKA IZ SELA 
CASETTA MATTEI 




